Φύλακες του Γαλαξία 2

Οι ***Φύλακες του Γαλαξία 2*** (πρωτότυπος τίτλος: ***Guardians of the Galaxy Vol. 2***) είναι αμερικανική ταινία με υπερήρωες παραγωγής 2017, η οποία βασίζεται στην ομώνυμη ομάδα υπερηρώων των Marvel Comics. Η παραγωγή έγινε από τα Marvel Studios και η διανομή από τη Walt Disney Studios Motion Pictures. Αποτελεί τη συνέχεια της ταινίας *[[Φύλακες του Γαλαξία (ταινία, 2014)|Φύλακες του Γαλαξία]]* (2014) και τη 15η συνολικά ταινία του κινηματογραφικού σύμπαντος του Marvel (MCU). Τη σκηνοθεσία και το σενάριο της ταινίας ανέλαβε ο Τζέιμς Γκαν και σε αυτήν πρωταγωνιστούν οι Κρις Πρατ, Ζόε Σαλντάνα, Ντέιβ Μπατίστα, Βιν Ντίζελ, Μπράντλεϊ Κούπερ, Μάικλ Ρούκερ, Κάρεν Γκίλαν, Πομ Κλεμεντίφ, Ελίζαμπεθ Ντεμπίκι, Κρις Σάλιβαν, Σον Γκαν, Σιλβέστερ Σταλόνε και Κερτ Ράσελ. Στην ταινία, οι Φύλακες ταξιδεύουν κατά μήκος του σύμπαντος, καθώς βοηθούν τον Πίτερ Κουίλ να μάθει περισσότερα τη μυστηριώδη καταγωγή του.

Η επίσημη ανακοίνωση για την ταινία έγινε το 2014 στη Διεθνή Comic-Con του Σαν Ντιέγκο, πριν την κυκλοφορία της πρώτης ταινίας, μαζί με την ανακοίνωση της επιστροφής του Γκαν σε σκηνοθεσία και σενάριο. Ωστόσο, ο τίτλος της συνέχειας αποκαλύφθηκε έναν χρόνο αργότερα, τον Ιούλιο του 2015. Τα γυρίσματα ξεκίνησαν τον Φεβρουάριο του 2016 στα Pinewood Atlanta Studios στην Τζόρτζια και ολοκληρώθηκαν τον Ιούνιο του 2016. Ο Γκαν επέλεξε να τοποθετήσει χρονικά την ταινία αμέσως μετά τα γεγονότα της πρώτης, προκειμένου να εξερευνήσει τους νέους ρόλους των χαρακτήρων ως Φύλακες, αλλά και για να ακολουθήσει την ιστορία σχετικά με τον πατέρα του Κουίλ, ο οποίος αναφέρθηκε στην προηγούμενη ταινία. Τον Ιούλιο του 2016, επιβεβαιώθηκε πως ο Ράσελ θα υποδυόταν τον Ίγκο, πατέρα του Κουίλ, ιστορία που ξεφεύγει από την ιστορία του Κουίλ σχετικά με τον πατέρα του στα κόμικ.

Η ταινία *Φύλακες του Γαλαξία 2* έκανε την παγκόσμια πρεμιέρα της στο Τόκιο, στις 10 Απριλίου 2017, ενώ στις 5 Μαΐου του ίδιου έτους κυκλοφόρησε στις κινηματογραφικές αίθουσες των Ηνωμένων Πολιτειών, ως μέρος της τρίτης φάσης του MCU. Στην Ελλάδα, η ταινία κυκλοφόρησε στις 4 Μαΐου 2017. Η ταινία σημείωσε εισπρακτική επιτυχία με έσοδα πάνω από $863 εκατομμύρια παγκοσμίως, καθιστώντας την την όγδοη πιο επιτυχημένη εισπρακτικά ταινία του έτους, ενώ ξεπέρασε σε έσοδα την προκάτοχό της. Έλαβε θετικές κριτικές κυρίως για τα οπτικά εφέ, τη σκηνοθεσία, το soundtrack, το χιούμορ και τις ερμηνείες της, αν και κάποιοι κριτικοί τη θεώρησαν κατώτερη συγκριτικά με την πρώτη ταινία. Επίσης, έλαβε αρκετές υποψηφιότητες για βραβεία κερδίζοντας κάποια από αυτά, ενώ έλαβε και μία υποψηφιότητα για Όσκαρ στην κατηγορία των Καλύτερων Οπτικών Εφέ. Μία συνέχεια με τίτλο *[[Φύλακες του Γαλαξία 3]]*, κυκλοφόρησε στις 5 Μαΐου 2023, έπειτα από ένα ειδικό εορταστικό επεισόδιο με τίτλο *[[Οι Φύλακες του Γαλαξία Εορταστικό Αφιέρωμα]]*, το οποίο κυκλοφόρησε τον Δεκέμβριο του 2022 στην πλατφόρμα του Disney+.

## Πλοκή
Η Αΐσα, αρχηγός της φυλής των Σόβερεϊν, αναθέτει στους Φύλακες του Γαλαξία να προστατεύσουν τις πολύτιμες μπαταρίες που διαθέτουν από τον Άμπιλισκ, με αντάλλαγμα την αποξενωμένη αδελφή της Γκαμόρα, Νέμπιουλα, την οποία συνέλαβαν όταν προσπάθησε να κλέψει τις μπαταρίες. Όταν, φεύγοντας, ο Ρόκετ κλέβει τις μπαταρίες, οι Σόβερεϊν επιτίθενται στο διαστημόπλοιο των Φυλάκων. Μία μυστηριώδης φιγούρα τους βοηθάει και στη συνέχεια προσγειώνονται ανώμαλα σε έναν πλανήτη. Εκεί, η φιγούρα εμφανίζεται και τους αποκαλύπτει πως είναι ο πατέρας του Κουίλ, ο Ίγκο, προσκαλώντας τους στον πλανήτη του. Ωστόσο, ο Ρόκετ και ο Γκρουτ μένουν πίσω για να επισκευάσουν το διαστημόπλοιο και να φυλάνε τη Νέμπιουλα.

Στο μεταξύ, η Αΐσα προσλαμβάνει τον Γιόντου, ο οποίος έχει εξοριστεί από την κοινότητα των Ολέθριων για εμπόριο παιδιών, για να εντοπίσει τους Φύλακες. Συλλαμβάνουν τον Ρόκετ αλλά, όταν ο Γιόντου διστάζει να βρει και να παραδώσει τον Κουίλ τον οποίο μεγάλωσε, ο βοηθός του, Κράγκλιν, αμφισβητεί την αντικειμενικότητα του και ο υπολοχαγός Τέιζερφεϊς ξεκινάει ανταρσία με τη βοήθεια της Νέμπιουλα. Ο Τέιζερφεϊς φυλακίζει τον Ρόκετ και τον Γιόντου, ενώ εκτελεί τους πιστούς ακόλουθους του δεύτερου. Η Νέμπιουλα φεύγει για να βρει και να σκοτώσει την Γκαμόρα, την οποία κατηγορεί για τα βασανιστήρια που πέρασε στα χέρια του θετού τους πατέρα, Θάνος. Ρόκετ και Γιούντου έρχονται κοντά, ενώ ο Γκρουτ, με τη βοήθεια του Κράγκλιν, τους απελευθερώνουν. Ο Γιόντου, χρησιμοποιώντας το όπλο-βέλος του, σκοτώνει όσους έκαναν ανταρσία και καταστρέφει το διαστημόπλοιο, αλλά ο Τέιζερφεϊς, πριν πεθάνει, ειδοποιεί τους Σόβερεϊν για την τοποθεσία του Γιόντου.

Ο Ίγκο, ένας Ουράνιος ο οποίος δημιούργησε ο ίδιος τον πλανήτη του, εξηγεί ότι δημιούργησε ένα ανθρώπινο σώμα για να ταξιδέψει στο σύμπαν αναζητώντας τον σκοπό του, μέχρι που ερωτεύτηκε την μητέρα του Κουίλ, Μέρεντιθ. Μετά τον θάνατό της, ο Ίγκο προσέλαβε τον Γιόντου για να πάρει τον μικρό Κουίλ και να του τον παραδώσει. Ωστόσο, ο Γιόντου δεν παρέδωσε τον Κουίλ και από τότε ο Ίγκο τον αναζητά. Η Νέμπιουλα φτάνει στον πλανήτη και προσπαθεί να σκοτώσει την Γκαμόρα, αλλά οι δυο τους δημιουργούν μία άβολη συμμαχία όταν ανακαλύπτουν έναν λάκκο γεμάτο σκελετούς. Στο μεταξύ, ο Ίγκο μαθαίνει στον Κουίλ να χειρίζεται τη δύναμη των Ουρανίων και του αποκαλύπτει πως στα ταξίδια του φύτευε σπόρους σε διάφορους κόσμους, οι οποίοι θα μπορούσαν με τη δύναμη δύο Ουράνιων να γαιοπλαστούν σε νέες επεκτάσεις του εαυτού του. Για αυτόν τον σκοπό γονιμοποίησε αμέτρητες γυναίκες και προσέλαβε τον Γιόντου να συλλέγει τα παιδιά και να του τα παραδίδει, τα οποία ωστόσο σκότωνε όταν δεν είχαν τα γονίδια των Ουράνιων. Όταν ο Ίγκο αποκαλύπτει πως εκείνος σκότωσε τη Μέρεντιθ, ο Κουίλ του επιτίθεται. Ο Ίγκο, αφού ο Κουίλ δε συνεργάζεται, απορροφεί την ενέργειά του ώστε να ενεργοποιήσει τους σπόρους, οι οποίοι αρχίζουν να «καταβροχθίζουν» τους κόσμους στους οποίους είναι φυτεμένοι.

Η Μάντις, η αφελής υπηρέτρια του Ίγκο με δυνάμεις ενσυναίσθησης, αποκαλύπτει το σχέδιο του Ίγκο στον Ντραξ. Η Γκαμόρα και η Νέμπιουλα ενημερώνονται επίσης, ενώ οι Ρόκετ, Γιόντου, Γκρουτ και Κράγκλιν καταφτάνουν. Οι Φύλακες ταξιδεύουν στον πυρήνα του πλανήτη όπου βρίσκεται ο εγκέφαλος του Ίγκο, ενώ ο Γιόντου αποκαλύπτει στον Κουίλ πως τον κράτησε για να του σώσει τη ζωή. Καθώς οι Σόβερεϊν εντόπισαν τους Φύλακες και τους επιτίθενται, ο Ρόκετ φτιάχνει μία βόμβα χρησιμοποιώντας τις μπαταρίες, την οποία ο Γκρουτ φυτεύει στον πυρήνα του πλανήτη. Ο Κουίλ πολεμάει τον Ίγκο καθώς οι υπόλοιποι Φύλακες και η Μάντις επιβιβάζονται στο διαστημόπλοιο για να φύγουν. Η βόμβα εκρήγνυται σκοτώνοντας τον Ίγκο, ενώ ο Γιόντου θυσιάζεται για να σώσει τον Κουίλ. Έχοντας συμφιλιωθεί με την Γκαμόρα, η Νέμπιουλα επιλέγει να φύγει για να αντιμετωπίσει και να σκοτώσει τον Θάνος μόνη της. Οι Φύλακες οργανώνουν την κηδεία του Γιόντου, στην οποία παρευρίσκονται δεκάδες διαστημόπλοια Ολέθριων αναγνωρίζοντας τη θυσία του και τον ίδιο ξανά ως μέλος των Ολέθριων. Κατά τη διάρκεια της κηδείας, η Γκαμόρα αποδέχεται τα αισθήματά της για τον Κουίλ και γίνονται ζευγάρι.

Σε μία σειρά από σκηνές μετά τους τίτλους τέλους, ο Κράγκλιν παίρνει το όπλο-βέλος του Γιόντου, ο αρχηγός των Ολέθριων επανενώνεται με τους πρώην συνεργάτες του, η Αΐσα δημιουργεί ένα νέο τεχνητό ον, τον Άνταμ, με το οποίο σχεδιάζει να καταστρέψει τους Φύλακες, ο Γκρουτ είναι έφηβος και μία ομάδα Παρατηρητών εγκαταλείπει τον πληροφοριοδότη της καθώς τους διηγείται τις εμπειρίες του.

## Ηθοποιοί και χαρακτήρες

*Κρις Πρατ ως Πίτερ Κουίλ/Star-Lord:Ο μισός-άνθρωπος, μισός-Ουράνιος αρχηγός των Φυλάκων του Γαλαξία, ο οποίος απήχθη ως παιδί από τη Γη και μεγάλωσε μαζί με μία ομάδα εξωγήινων κλεφτών και λαθρεμπόρων, ονόματι Ολέθριοι. Ο Πρατ, ο οποίος επιστρέφει για τον ρόλο του έχοντας υπογράψει συμβόλαιο με τη Marvel για εμφανίσεις σε αρκετές ταινίες, είπε πως ο Κουίλ είναι πλέον διάσημος «σε όλο τον γαλαξία αφού έχει σώσει αρκετούς ανθρώπους... Νιώθει πως είναι μέλος αυτής της ομάδας, αρχηγός αυτής της ομάδας. Είναι λίγο πιο υπεύθυνος τώρα και προσπαθεί να μην μπλέκει σε μπελάδες, αλλά δεν το πετυχαίνει απαραίτητα πάντα αυτό». Ο Πρατ δήλωσε πως δουλεύοντας στην ταινία, αναγκάστηκε να συμβιβαστεί και με την απώλεια του δικού του πατέρα. Όπως και στην πρώτη ταινία, τον νεαρό Κουίλ υποδύεται ο Γουάιατ Όλεφ.
*Ζόε Σαλντάνα ως Γκαμόρα:Μέλος των Φυλάκων με καταγωγή από μία φυλή εξωγήινων, η οποία έμεινε ορφανή και αναζητά λύτρωση για εγκλήματα του παρελθόντος. Εκπαιδεύτηκε από τον Θάνος, τον θετό της πατέρα, για να γίνει η προσωπική του επαγγελματίας δολοφόνος. Η Σαλντάνα περιέγραψε τον ρόλο της Γκαμόρα ως «τη φωνή της λογικής» μέσα στην ομάδα, λέγοντας: «Περιβάλλεται από όλους αυτούς τους τύπους οι οποίοι την περισσότερη ώρα φέρονται τόσο ηλίθια». Πρόσθεσε πως η Γκαμόρα είναι σαν να είναι η «Μητέρα» της ομάδας λέγοντας πως είναι «απλά σχολαστική, λεπτομερής και επαγγελματίας ως άτομο». Όσον αφορά τη σχέση της με τη Νέμπιουλα, η Σαλντάνα την περιέγραψε ως «άστατη» και πρόσθεσε: «ξεκινάμε με αρκετή τρέλα αλλά, δεδομένων των συνθηκών που σταματήσαμε στην προηγούμενη ταινία, αυτή η τρέλα είναι κατάλληλη για την περίστασή μας».
*Ντέιβ Μπατίστα Ντραξ ο Καταστροφέας:Μέλος των Φυλάκων και ικανότατος πολεμιστής. Ο Μπατίστα, πριν διαβάσει το οτιδήποτε για την ταινία, περίμενε την τελική εκδοχή του σεναρίου, καθώς δεν ήθελε να «χάσει τη μαγεία» της ταινίας, κάτι το οποίο ένιωσε πως συνέβη στην πρώτη ταινία όταν διάβασε τα πρώτα προσχέδια του σεναρίου. Ανέφερε επίσης: «Αρχικά, δεν τρελαινόμουν με τον ρόλο μου [στη δεύτερη ταινία]. Οι σεναριογράφοι ακολούθησαν μία διαφορετική κατεύθυνση από αυτή που πίστευα πως θα πήγαιναν με τον Ντραξ», σημειώνοντας πως δεν «πίστευ[ε] πως ο Ντραξ αποτελούσε σημαντικό μέρος της ταινίας». Αυτό άλλαξε για τον Μπατίστα μετά το πρώτο διάβασμα του σεναρίου με το υπόλοιπο καστ. Ο Μπατίστα αποκάλεσε τον Ντραξ «περισσότερο αστείο» σε σχέση με την πρώτη ταινία και ως κάποιον που έχει «μία αίσθηση αθωότητας και εσωτερικής συντριβής», παρά το γεγονός πως «η πρώτη εντύπωση των περισσοτέρων για εκείνον είναι πως είναι απλά ένας τεράστιος, μυώδης και βάναυσος τύπος». Για την εφαρμογή του μακιγιάζ χρειάζονταν μόνο 90 λεπτά, πολύ λιγότερο σε σχέση με τις τέσσερις ώρες που χρειάζονταν στην πρώτη ταινία. Για την αφαίρεσή του, ο Μπατίστα έπρεπε να καθίσει σε σάουνα στο τέλος της μέρας, καθώς όπως αποδείχτηκε η αφαίρεσή του με τον παραδοσιακό τρόπο ήταν υπερβολικά «αποξεστική».
*Βιν Ντίζελ ως Μωρό Γκρουτ:Μέλος των Φυλάκων, που μοιάζει με ανθρωπόμορφο δέντρο, και συνεργός του Ρόκετ. Ο χαρακτήρας άρχισε να μεγαλώνει από ένα  που είχε φυτέψει ο Ρόκετ από τα απομεινάρια του Γκρουτ στο τέλος της πρώτης ταινίας, και πρόθεση του Τζέιμς Γκαν ήταν ο χαρακτήρας να έχει αναπτυχθεί πλήρως μέχρι τη συνέχεια. Τελικά, ο Γκαν αποφάσισε να τον κρατήσει ως «Μωρό Γκρουτ» και αυτό ήταν ένας από τους λόγους που η ταινία λαμβάνει χώρα μόλις λίγους μήνες μετά τα γεγονότα της πρώτης. Ο Γκαν αναφέρθηκε στο Μωρό Γκρουτ ως τον γιο του Γκρουτ από την πρώτη ταινία, με τον Ντίζελ να εξηγεί πως «πρόκειται να δούμε αυτό το χαζό, αξιολάτρευτο μωρό Γκρουτ [απλά] να μαθαίνει όσο μεγαλώνει». Ο ειδικός προπ αντικειμένων, Ράσελ Μπόμπιτ, δημιούργησε για τα γυρίσματα ένα μοντέλο κλίμακας 1:1 των 25 εκατοστών μήκους του Μωρού Γκρουτ, το οποίο χρησιμοποιούσαν ως αναφορά για τον φωτισμό αλλά και ως μέσο για να μπορούν οι άλλοι ηθοποιοί να αλληλεπιδρούν με τον χαρακτήρα. Καθώς ο Γκρουτ επικοινωνεί χρησιμοποιώντας μόνο τη φράση «Είμαι ο Γκρουτ» σε διαφορετικούς τόνους, ο Γκαν δημιούργησε μία «Γκρουτ εκδοχή» του σεναρίου για εκείνον και τον Ντίζελ, η οποία περιείχε όλες τις ατάκες του Γκρουτ στα αγγλικά. Ο Ντίζελ χρησιμοποίησε μία πιο λεπτή εκδοχή της φωνής του για το Μωρό Γκρουτ, η οποία ωστόσο υπέστη επεξεργασία και έγινε ακόμα πιο λεπτή, ανεβαίνοντας κατά εφτά με εννέα ημιτόνια, αναλόγως της λήψης. Επίσης, ηχογράφησε τις ατάκες του σε αργό ρυθμό για αποφυγή χρονικών θεμάτων κατά την επεξεργασία. Επιπρόσθετα, ο Ντίζελ ηχογράφησε τη φωνή του Γκρουτ σε δεκαέξι ξένες γλώσσες για χώρες όπου η ταινία κυκλοφόρησε μεταγλωττισμένη (από έξι στην πρώτη ταινία), ενώ ο Σον Γκαν υποδύθηκε τον έφηβο Γκρουτ παρέχοντας αναφορά για την ομάδα των ειδικών εφέ κατά την σκηνή μετά τους τίτλους τέλους.
*Μπράντλεϊ Κούπερ ως Ρόκετ: Μέλος των Φυλάκων, ο οποίος είναι ένα γενετικά τροποποιημένο μηχανικά ρακούν, κυνηγός επικηρυγμένων, φιλοχρήματος και ειδήμων στα όπλα και τις τακτικές μάχης. Ο Σον Γκαν για ακόμα μία φορά πήρε τη θέση του χαρακτήρα κατά τη διάρκεια των γυρισμάτων, ενώ ως αναφορά για την ομάδα των ειδικών εφέ χρησιμοποιήθηκε και η ερμηνεία του Κούπερ. Ο Σον Γκαν είπε πως «ο Ρόκετ έχει κάπως την ίδια ανασφάλεια [που είχε και στην πρώτη ταινία] για το αν ανήκει ή όχι σε αυτή την οικογένεια», με τον Τζέιμς Γκαν να προσθέτει: «αυτό έχει πραγματικά να κάνει με τον Ρόκετ και την αποδοχή από τον ίδιο πως ανήκει σε αυτή την ομάδα, κάτι το οποίο έμοιαζε με καλή ιδέα» όταν έγιναν όλοι μαζί ήρωες στο τέλος της πρώτης ταινίας, αλλά τώρα «απλά δεν νιώθει πολύ άνετα με αυτή την ιδέα». Ο Φάιγκι δήλωσε πως η σχέση μεταξύ του Ρόκετ και του Γκρουτ έχει αλλάξει, λέγοντας: «Ο Γκρουτ ήταν ο προστάτης του Ρόκετ στην πρώτη ταινία, [και τώρα] ο Ρόκετ είναι ο προστάτης του Γκρουτ».
*Μάικλ Ρούκερ ως Γιόντου Ουντόντα:Ένας ληστής με μπλε δέρμα, ο οποίος είναι ο αρχηγός των Ολέθριων και η πατρική φιγούρα του Κουίλ, καθώς και μετέπειτα μέλος των Φυλάκων. Αποτελεί επίσης πρώην εκπρόσωπο της Αγέσα. Στην ταινία, ο Γιόντου έχει μεγαλύτερο πτερύγιο στο κεφάλι του, για να μοιάζει περισσότερο στον αντίστοιχο χαρακτήρα από τα κόμικ, ενώ ο Ρούκερ συνεργάστηκε με το τμήμα προσθετικών, ώστε να προσθέσουν διάκενα στα προσθετικά του δόντια «όπως έχουν τα αληθινά δόντια», κάτι που τον βοηθούσε με το σφύριγμα που κάνει ο χαρακτήρας. Ο Ρούκερ εξήγησε πως, για τη συνέχεια, ο Γκαν «ήθελε το κοινό να ζήσει σε περισσότερο βάθος την εμπειρία του τι σκεφτόταν ο Γιόντου και το πώς ένιωθε—να δει έναν πιο σοβαρό Γιόντου». Ο Ρούκερ σημείωσε επίσης την περίπλοκη σχέση ανάμεσα σε Γιόντου και Κουίλ, όπου «δεν συμφωνούν σε διάφορα θέματα...συνεχώς εκνευρίζουν ο ένας τον άλλο [αλλά] ο Γιόντου νοιάζεται πραγματικά για αυτό το παιδί». Ο Γκαν ήταν απρόθυμος στην ιδέα να σκοτώσει τον Γιόντου στην ταινία, αλλά τελικά θεώρησε πως «αυτή είναι μία ιστορία που αφορά την αγάπη που έχει ένας πατέρας για τον γιο του, την απόλυτη αγάπη, τόση πολλή αγάπη που φτάνει στο σημείο να δώσει τη ζωή του για εκείνον, και αυτός είναι ο Γιόντου. Είναι ο πατέρας του Πίτερ Κουίλ κατά 100%» παρά το γεγονός πως ο Ίγκο ήταν ο βιολογικός του πατέρας. Πριν την κυκλοφορία της ταινίας, ο Ρούκερ πέρασε κάποιο χρόνο στο σημείο όπου γίνονταν τα γυρίσματα της ταινίας *[[Εκδικητές: Ο Πόλεμος της Αιωνιότητας]]* (2018), με σκοπό να αποκόψει τις φήμες που ήθελαν τον χαρακτήρα του να μην εμφανίζεται σε εκείνη την ταινία επειδή θα είχε πεθάνει σε αυτήν.
*Κάρεν Γκίλαν ως Νέμπιουλα:Θετή κόρη του Θάνος, η οποία μεγάλωσε μαζί με τη Γκαμόρα ως αδελφές, και απρόθυμο μέλος των Φυλάκων. Η Γκίλαν δήλωσε πως η ταινία θα εξερευνούσε περαιτέρω την αδελφική σχέση μεταξύ της Νέμπιουλα και της Γκαμόρα, συμπεριλαμβανομένης και της ιστορίας από το παρελθόν τους «και το τι συνέβη σε αυτά τα δύο κορίτσια μεγαλώνοντας και το πόσο πραγματικά άσχημα ήταν για εκείνες και το πώς όλο αυτό διέλυσε τη σχέση τους». Πρόσθεσε: «Θα αρχίσουμε [επίσης] να βλέπουμε το πόσο πολύ πόνο έχει προκαλέσει στην πραγματικότητα [ο Θάνος στη Νέμπιουλα] ... αρχίζουμε πραγματικά να βλέπουμε τη συναισθηματική ρωγμή στον χαρακτήρα της». Παρά το ότι στην πρώτη ταινία η Γκίλαν ξύρισε ολόκληρο το κεφάλι της για τον ρόλο, σε αυτή την ταινία χρειάστηκε να ξυρίσει μόνο το μισό, αφήνοντας τα μαλλιά της στο πάνω μισό. Για την εφαρμογή του μακιγιάζ χρειάζονταν δυόμιση ώρες, σε αντίθεση με τις πέντε ώρες που χρειάζονταν στην πρώτη ταινία.
*Πομ Κλεμεντίφ ως Μάντις:Μέλος των Φυλάκων με δυνάμεις ενσυναίσθησης, η οποία ζει με τον Ίγκο. Ο εκτελεστικός παραγωγός, Τζόναθαν Σβαρτζ, είπε πως ο χαρακτήρας «δεν είχε βιώσει ποτέ πραγματικά κοινωνική αλληλεπίδραση» και μαθαίνει σχετικά με την «πολυπλοκότητα της κοινωνίας» από τους άλλους Φύλακες. Η Κλεμεντίφ πρόσθεσε: «ήταν πραγματικά μόνη της, έτσι το να γνωρίσει αυτούς τους ανθρώπους ήταν κάτι εντελώς καινούριο για εκείνη και ανακαλύπτει νέα πράγματα», και συνέκρινε όλη αυτή τη διαδικασία με ένα παιδί το οποίο κάνει αμήχανα λάθη σε κοινωνικές καταστάσεις. Η Μάντις και ο Ντραξ έχουν μία «ενδιαφέρουσα» σχέση στην ταινία, εξαιτίας του γεγονότος πως και οι δύο είναι «εντελώς αλλόκοτα πλάσματα». Ο Στιβ Ένγκλχαρτ, ο συν-δημιουργός της Μάντις, απογοητεύτηκε με την απεικόνιση του χαρακτήρα στην ταινία λέγοντας: «Αυτός ο χαρακτήρας δεν έχει καμία σχέση με τη Μάντις ... πραγματικά δεν ξέρω γιατί κάποιος θα έπαιρνε έναν χαρακτήρα τόσο ξεχωριστό όσο η Μάντις και να τον έκανε κάτι εντελώς διαφορετικό, αλλά να εξακολουθεί να τον ονομάζει Μάντις».
*Ελίζαμπεθ Ντεμπίκι ως Αΐσα:Η χρυσή αρχι-ιέρεια και αρχηγός των Σόβερεϊν, μίας γενετικά τροποποιημένης φυλής οι οποίοι είναι «χρυσοί και τέλειοι και θέλουν να είναι σωματικά και πνευματικά άψογοι». Ο Γκαν ήταν «πολύ συγκεκριμένος» όταν έγραφε τον χαρακτήρα και, όταν η υπεύθυνη για το κάστινγκ, Σάρα Φιν, πρότεινε την Ντεμπίκι, ο Γκαν «ήξερε αμέσως πως ήταν η ιδανική για τον ρόλο». Ο Γκαν τόνισε την ομορφιά της ηθοποιού και το ύψος της (1,91 μ.). Στα γυρίσματα, η Ντεμπίκι φορούσε παπούτσια με πλατφόρμα, αυξάνοντας το ύψος της κατά 10 εκατοστά, φτάνοντας στα 2,01 μ..
*Κρις Σάλιβαν ως Τέιζερφεϊς:Ο αρχηγός μίας ομάδας ανταρτών μέσα στους Ολέθριους. Ο Γκαν, όταν ανέλαβε την ταινία *Οι Φύλακες του Γαλαξία*, ανάρτησε στα κοινωνικά του δίκτυα μία φωτογραφία του χαρακτήρα από τα κόμικ, αποκαλώντας τον «τον πιο ηλίθιο χαρακτήρα όλων των εποχών» και ανέφερε πως δεν θα τον συμπεριελάμβανε ποτέ σε μία ταινία. Όταν τελικά αποφάσισε να χρησιμοποιήσει τον χαρακτήρα στη δεύτερη ταινία, θεώρησε πως ο χαρακτήρας είχε δώσει ο ίδιος στον εαυτό του το όνομα Τέιζερφεϊς και είναι «πραγματικά χαζός». Ο Σάλιβαν χρειαζόταν για την εφαρμογή του μακιγιάζ περίπου δυόμιση με τρεισήμισι ώρες κάθε φορά.
*Σον Γκαν ως Κράγκλιν Ομπφόντερι:Ο υπαρχηγός των Ολέθριων, κάτω από τον Γιόντου. Ο Κράγκλιν έχει μεγαλύτερο ρόλο σε αυτή την ταινία σε σχέση με την πρώτη, με τον Σον Γκαν να εξηγεί: «Στην πρώτη ταινία απλά βρισκόταν στο πλευρό του Γιόντου κι έλεγε συνεχώς «ναι», αλλά σε αυτή την ταινία τα πράγματα παίρνουν μία διαφορετική τροπή καθώς ο Κράγκλιν περνάει μία κρίση συνείδησης και πρέπει να αποφασίσει αν θα πρέπει να παραμείνει στο πλευρό του Γιόντου ή να ενώσει τις δυνάμεις του με τους αποστάτες».
*Σιλβέστερ Σταλόνε ως Στακάρ Ογκόρντ:Υψηλόβαθμο στέλεχος των Ολέθριων, ο οποίος βρίσεται σε αντιπαράθεση με τον Γιόντου. Ο Σταλόνε παρομοίασε τη σχέση του χαρακτήρα του με τον Γιόντου με μία σχέση πατέρα-γιου και αποκάλεσε τη διαμάχη που έχουν στην ταινία «αρκετά έντονη». Όσον αφορά την αποδοχή του Γιόντου ως Ολέθριο από τον Στακάρ στο τέλος της ταινίας, ο Γκαν ζήτησε από τον Σταλόνε να χρησιμοποιήσει την ατάκα «Αυτό αρκεί, γουρούνι» από την ταινία *[[Μπέιμπ, το ζωηρό γουρουνάκι]]* (1995). Ο Γκαν περιέγραψε τον Στακάρ ως «πολύ σημαντικό για το Σύμπαν της Marvel» και είπε πως «είναι στα πλάνα μας να δούμε περισσότερο Σταλόνε» σε μελλοντικές ταινίες του MCU, παρά το ότι δεν ήταν σίγουρος τότε αν αυτό θα συμπεριελάμβανε την τρίτη ταινία των Φυλάκων.
*Κερτ Ράσελ ως Ίγκο:Αρχαίος Ουράνιος και βιολογικός πατέρας του Κουίλ. Ο Πρατ ήταν ο πρώτος που πρότεινε στον Γκαν να σκεφτεί για τον ρόλο τον Ράσελ. Ο Ράσελ ενσαρκώνει ένα άβαταρ του Ίγκο, ο οποίος φαίνεται πιο παραδοσιακά στα κόμικ στη μορφή του «Ζωντανού Πλανήτη». Ο Ράσελ εκτίμησε το γιατί ήθελαν εκείνον για τον ρόλο, αφού είδε τον χαρακτήρα του Πρατ στην πρώτη ταινία και θεώρησε πως «αυτός είναι ο τύπος μου. Αναγνωρίζω από που προέρχεται όλη αυτή η χαζομάρα» και πρόσθεσε: «Φέρνω τα σωστά πράγματα [από προηγούμενους ρόλους]...Συνέδεσα τις κουκίδες από πράγματα που έκανα στο παρελθόν». Ο Ίγκο αντικατέστησε τον χαρακτήρα του Τζ'σον, τον πατέρα του Κουίλ στα κόμικ, ενώ η 20th Century Fox ήρθε σε συμφωνία με τα Marvel Studios για επιστροφή των κινηματογραφικών δικαιωμάτων του χαρακτήρα, ώστε να μπορεί να εμφανιστεί στην ταινία, με αντάλλαγμα να τους επιτραπεί να αλλάξουν τις ικανότητες του χαρακτήρα Negasonic Teenage Warhead, τον οποίο η Fox ήθελε να χρησιμοποιήσει στην ταινία *[[Deadpool (ταινία)|Deadpool]]* (2016). Ο Γκαν πίστευε πως η Marvel είχε τα δικαιώματα του χαρακτήρα και δήλωσε πως, αν δεν γινόταν η συμφωνία με την Fox, δεν υπήρχε «εναλλακτικό σχέδιο και θα ήταν σχεδόν αδύνατο απλά να αντικαταστήσουν τον χαρακτήρα», δεδομένης της δουλειάς που είχε γίνει γύρω από τον συγκεκριμένο χαρακτήρα. Για την πρώτη σκηνή της ταινίας, η οποία λαμβάνει χώρα στο Μιζούρι το 1980, ο Άαρον Σβαρτζ λειτούργησε ως αναφορά για το πρόσωπο του νεαρού Ίγκο.

Επιπρόσθετα, από την πρώτη ταινία επέστρεψαν για να επαναλάβουν τους ρόλους τους οι Λόρα Χάντοκ ως Μέρεντιθ Κουίλ, Γκρεγκ Χένρυ ως ο πατέρας της, Σεθ Γκριν ως η φωνή του Χάουαρντ η Πάπια και ο σκύλος ηθοποιός Φρεντ ως ο Κόσμο ο Σκύλος. Μέλη που ανήκαν στην ομάδα Ολέθριων του Γιόντου και εμφανίζονται στην ταινία αποτελούν οι Έβαν Τζόουνς ως Ρετς, Τζίμι Ούριν ως Χαλφ-Νατ, Στίβεν Μπλάκιερτ ως Μπραλ, Στιβ Έιτζι ως Γκεφ, Μάικ Εσκαμίλα ως Σκρότε, Τζο Φρία ως Όμπλο, Τέρενς Ρόουζμορ ως Νάρμπλικ και Τόμι Φλάναγκαν ως Τούλικ, ενώ ο ντράμερ του συγκροτήματος Charred Walls of the Damned, Ρίτσαρντ Κρίστι, κάνει μία σύντομη εμφάνιση. Άλλα μέλη από την παλιά ομάδα των Στακάρ και Γιόντου συμπεριλαμβάνουν τους Μάικλ Ρόσενμπαμ ως Μαρτίνεξ, Βινγκ Ρέιμς ως Τσάρλι-27 και Μισέλ Γιο ως Αλέτα Ογκόρντ. Στην ομάδα συμπεριλαμβάνονται επίσης οι ψηφιακοί χαρακτήρες Κρούγκαρ και Μέινφρεϊμ, με τη Μάιλι Σάιρους να χαρίζει της φωνή της στον δεύτερο, χωρίς ωστόσο το όνομά της να εμφανίζεται στους τίτλους της ταινίας. Ο Ρόσενμπαμ είχε επίσης περάσει από ακρόαση για τον ρόλο του Πίτερ Κουίλ κατά το κάστινγκ της πρώτης ταινίας. Ο λόγος που ο Γκαν προσέλαβε την Γιο ήταν η αγάπη του για τις ταινίες του Χονγκ Κονγκ της δεκαετίας του 1990, ενώ τη Σάιρους την παρακολουθούσε ως κριτή στην εκπομπή ταλέντων *[[The Voice (Ηνωμένες Πολιτείες Αμερικής)|The Voice]]* και θαύμαζε «τον τόνο της φωνής της». Ο Γκαν πρόσθεσε πως η ομάδα αυτή θα επέστρεφε σε μελλοντικές ταινίες του MCU, δίπλα στον Στακάρ, τον χαρακτήρα του Σταλόνε.

Ο Σταν Λι εμφανίζεται σε μία σκηνή μετά τους τίτλους τέλους ως ο πληροφοριοδότης των Παρατηρητών, συζητώντας μαζί τους προηγούμενες περιπέτειές του οι οποίες συμπεριλαμβάνουν σύντομες εμφανίσεις του σε άλλες ταινίες του MCU. Συγκεκριμένα, αναφέρει την περίοδο που δούλευε ως διανομέας στην εταιρία FedEx, κάτι το οποίο τον συνδέει με τη σύντομη εμφάνισή του στην ταινία *[[Captain America: Εμφύλιος Πόλεμος]]* (2016), όπου όντως εργαζόταν ως διανομέας. Αυτή η εμφάνιση του Λι στους Φύλακες αναγνωρίζει τη θεωρία των θαυμαστών πως ο Λι μπορεί να ενσαρκώνει τον ίδιο χαρακτήρα σε όλες τις σύντομες εμφανίσεις του, με τον Γκαν να σημειώνει πως «ο κόσμος σκέφτηκε πως ο Σταν Λι είναι ο Παρατηρητής και πως όλες αυτές οι σύντομες εμφανίσεις είναι μέρος του να είναι ο Παρατηρητής. Έτσι, το να βάλω τον Σταν Λι να είναι ένας τύπος που δουλεύει για τους Παρατηρητές, ήταν κάτι που σκέφτηκα πως θα είχε πλάκα για το MCU». Ο Φάιγκι πρόσθεσε πως ο Λι «ξεκάθαρα υπάρχει, πάνω και πέρα από την πραγματικότητα όλων των ταινιών. Έτσι, η ιδέα πως θα μπορούσε να κάθεται εκεί, σε μία κοσμική στάση κατά τη διάρκεια μιας σκηνής ενός άλματος από τη μία πύλη στην άλλη στους *Φύλακες*...σε κάνει να λες, για περίμενε μια στιγμή, είναι αυτός ο ίδιος χαρακτήρας που ξεπηδάει σε όλες τις άλλες ταινίες;» Ο Λι γύρισε αρκετές εναλλακτικές εκδοχές της σκηνής, συμπεριλαμβανομένης και μίας όπου αναφέρεται στον ρόλο που είχε στην ταινία *Deadpool*, κάτι το οποίο θα αποτελούσε την πρώτη αναγνώριση της σειράς ταινιών των ''X-Men'' από μία ταινία του MCU. Ο Γκαν παραδέχτηκε αργότερα πως η αναφορά στην ταινία *Εμφύλιος Πόλεμος* αποτελεί ένα σφάλμα συνέχειας, δεδομένου πως τα γεγονότα της ταινίας *Φύλακες του Γαλαξία 2* διαδραματίζονται πριν τα γεγονότα της ταινίας *Εμφύλιος Πόλεμος*, λέγοντας: «Τα θαλάσσωσα. Δεν σκεφτόμουν. Αλλά θα πω πως ίσως ο Σταν Λι χρησιμοποίησε το πρόσχημα του τύπου από τη FecEx παραπάνω από μία φορά».

Επίσης, μία σύντομη εμφάνιση στην ταινία κάνει και ο Ντέιβιντ Χέισελχοφ υποδυόμενος τον εαυτό του, όταν σε μία σκηνή ο Ίγκο παίρνει τη μορφή του, ενώ ο Ρομπ Ζόμπι εμφανίζεται για ακόμα μία φορά ως η φωνή ενός από τους Ολέθριους. Ένα στιγμιότυπο με τον Τζεφ Γκόλντμπλουμ να χορεύει ως Grandmaster στο σκηνικό της ταινίας **' (2017) χρησιμοποιείται για λίγο κατά τη διάρκεια των τίτλων τέλους της ταινίας, με τον Φάιγκι να εξηγεί πως η Marvel «σκέφτηκε πως θα ήταν διασκεδαστικό να το βάλουν εκεί», ειδικά από τη στιγμή που στα κόμικ ο Grandmaster είναι ο αδελφός του Συλλέκτη, ο οποίος εμφανίζεται στην πρώτη ταινία των ''Φυλάκων''. Ο [[Μπεν Μπράουντερ]], πρωταγωνιστής της σειράς ''Farscape'' της οποίας ο Γκαν είναι ένθερμος θαυμαστής, κάνει μία σύντομη εμφάνιση ως Ναύαρχος των Σόβερεϊν, ενώ η [[Μόλι Κουίν]] εμφανίζεται ως η συνοδός του Χάουαρντ η Πάπια. Οι Τζιμ Γκαν ο Πρεσβύτερος και Λεότα Γκαν, γονείς των Τζέιμς και Σον Γκαν, κάνουν επίσης μία σύντομη εμφάνιση στην ταινία ως ένα ηλικιωμένο ζευγάρι στη Γη. Ο Γκιγιέρμο Ροντρίγκεζ, κωμικός ο οποίος εργάζεται στο talk show ''[[Jimmy Kimmel Live!]]'', εμφανίζεται ως αστυνομικός στη Γη, όταν ο Ίγκο ενεργοποιεί τους σπόρους που φύτεψε κι αυτοί αρχίζουν να καταβροχθίζουν τους πλανήτες. Το όνομά του ωστόσο δεν εμφανίζεται στους τίτλους της ταινίας.

== Παραγωγή ==
=== Ανάπτυξη ===


Τον Μάιο του 2014, ο διευθύνων σύμβουλος της [[The Walt Disney Company|Disney]], [[Μπομπ Άιγκερ]], δήλωσε πως θεωρούσε πως η ταινία ''[[Φύλακες του Γαλαξία (ταινία, 2014)|Φύλακες του Γαλαξία]]'' είχε «μεγάλες δυνατότητες για να γίνει franchise». Πρόσθεσε πως ο στόχος τους ήταν να δημιουργήσουν «μία άλλη ομάδα ''[[Οι Εκδικητές (ταινία, 2012)|Εκδικητών]]''». Ο Τζέιμς Γκαν, ο οποίος σκηνοθέτησε και συν-έγραψε την πρώτη ταινία, είπε πως θα του άρεσε να επέστρεφε για μία συνέχεια και πως συμβατικά, ήταν υποχρεωμένος να το κάνει αν του το ζητούσαν. Τον επόμενο μήνα, ο παραγωγός Κέβιν Φάιγκι είπε πως «υπάρχουν δρόμοι που μπορούμε να πάμε [το franchise] και έχουμε ιδέες για το πού θα μας άρεσε να πάει» με βάση το ευρύ φάσμα χαρακτήρων, κόσμων και ιστοριών από τα κόμικ. Τον Ιούλιο του 2014, η συν-σεναριογράφος της ταινίας ''Φύλακες του Γαλαξία'', [[Νικόλ Πέρλμαν]], επιβεβαίωσε πως μία συνέχεια «θα γινόταν πράξη» εξαιτίας της θετικής εσωτερικής ανταπόκρισης που είχε η πρώτη ταινία στη Disney, και πως ο Γκαν θα ήταν αυτός που θα έγραφε το σενάριο και θα τη σκηνοθετούσε. Σύντομα μετά από αυτό, στη [[San Diego Comic-Con International|διεθνή Comic-Con του Σαν Ντιέγκο]], δόθηκε ως ημέρα κυκλοφορίας της συνέχειας η 28η Ιουλίου 2017.

Ο Γκαν ξεκίνησε να δουλεύει πάνω στην ταινία μέσα σε ένα μήνα και είπε πως θα συμπεριελάμβανε τουλάχιστον έναν νέο Φύλακα από τα κόμικ. Τον Οκτώβριο, επιβεβαίωσε πως και οι πέντε αρχικοί Φύλακες θα επέστρεφαν για τη συνέχεια, μαζί με άλλους υποστηρικτικούς χαρακτήρες, ενώ η ημερομηνία κυκλοφορίας της ταινίας μεταφέρθηκε στις 5 Μαΐου 2017. Τους επόμενους μήνες, ο [[Μάικλ Ρούκερ]] είπε πως θα επέστρεφε ως Γιόντου και ανυπομονούσε να εξερευνήσει νέες πτυχές του χαρακτήρα. Ο [[Κρις Πρατ]] επιβεβαίωσε πως η συνέχεια των ''Φυλάκων'' αποτελούσε ένα από τα καινούρια του πρότζεκτ, ενώ ο [[Μπράντλεϊ Κούπερ]] εξέφρασε ενδιαφέρον και ενθουσιασμό όταν ρωτήθηκε αν θα επέστρεφε για τον ρόλο του Ρόκετ και, ο [[Βιν Ντίζελ]] επιβεβαίωσε επίσης την επιστροφή του ως Γκρουτ. Τον Μάρτιο του 2015, ο Γκαν αποκάλυψε πως τα γυρίσματα θα λάμβαναν χώρα στην [[Ατλάντα]], [[Τζόρτζια]], με «μεγάλες αλλαγές στα μέλη του συνεργείου» σε σχέση με την πρώτη ταινία και πως ο αδελφός του, Σον Γκαν, θα επέστρεφε ως Κράγκλιν, όπως και η [[Κάρεν Γκίλαν]] ως Νέμπιουλα. Εξηγώντας τη σχέση του με τη Marvel, είπε πως η εταιρία «με άφησε να κάνω τη δουλειά μου και πραγματικά δίνω σημασία στις σημειώσεις και στις ιδέες τους. Ποτέ δεν μου επέβαλαν να προσθέσω κάποιον χαρακτήρα ή κάποιο στοιχείο στην πλοκή... Όταν σε εμπιστεύονται, σου δίνουν χώρο να εργαστείς... απλά ταιριάζουμε».

Τον Μάιο, ο Γκαν είπε πως η συνέχεια θα εμπεριείχε λιγότερους χαρακτήρες σε σχέση με την πρώτη ταινία και πως σχεδίαζε να εισάγει δύο μεγάλους νέους χαρακτήρες—τη Μάντις και τον Άνταμ Γουόρλοκ. Ξεκίνησε συζητήσεις με μία ηθοποιό που είχε στο μυαλό του για τον ρόλο της Μάντις, ενώ αποφάσισε να αφαιρέσει τον Γουόρλοκ λόγω του ότι η ταινία  «είχε αρχίσει να βαρυφορτώνεται», εξηγώντας: «Ένα από τα βασικά πράγματα με τους ''Φύλακες του Γαλαξία'' είναι να μην προσθέσεις ένα σωρό χαρακτήρες, να μην κάνεις κατά κάποιο τρόπο την ταινία μεγαλύτερη, αλλά να εμβαθύνεις στους χαρακτήρες... και να τους γνωρίσεις περισσότερο συναισθηματικά... τα πάντα μεγεθύνονται και γίνονται τόσο τρελά για μένα σε αυτές τις ταινίες με υπερήρωες των κόμικ». Πρόσθεσε επίσης για τον Γουόρλοκ: «Λατρεύω το τι κάναμε μαζί του. Πιστεύω πως φτιάξαμε κάτι πολύ δημιουργικό και μοναδικό με τον Άνταμ Γουόρλοκ. Αλλά ήταν ένας παραπάνω χαρακτήρας και δεν ήθελα να χάσω τη Μάντις και η Μάντις ήταν έτσι κι αλλιώς κάπως πιο οργανικά μέρος της ταινίας». Σημείωσε πως ο Γουόρλοκ θα μπορούσε να εμφανιστεί σε μελλοντικές ταινίες των Φυλάκων και θεωρείται «πολύ σημαντικό μέρος» του κοσμικού κομματιού του MCU. Η μελλοντική εισαγωγή του χαρακτήρα υπονοήθηκε σε μία από τις σκηνές στους τίτλους τέλους της ταινίας. Ο Γκαν σημείωσε επίσης πως έλαβε «κάποιο αντίκτυπο» από τη Marvel για το γεγονός πως συμπεριέλαβε τον Γουόρλοκ στις σκηνές των τίτλων τέλους, επειδή θεώρησαν πως οι θαυμαστές θα νόμιζαν πως ο χαρακτήρας θα εμφανιζόταν στις ταινίες ''Εκδικητές: Ο Πόλεμος της Αιωνιότητας'' και ''[[Εκδικητές: Η Τελευταία Πράξη]]'', κάτι το οποίο δε θα συνέβαινε. Με το να προσθέσει αυτή τη σκηνή, ο Γκαν υποσχέθηκε στη Marvel πως θα χρησιμοποιούσε την παρουσία του στα κοινωνικά δίκτυα για να ξεκαθαρίσει στους θαυμαστές πως ο χαρακτήρας δε θα εμφανιζόταν σε καμία από τις δύο επερχόμενες ταινίες Εκδικητών.

==== Σενάριο ====
Μετά την ανακοίνωση της ταινίας, ο Γκαν είπε πως γνώριζε «αρκετά σχετικά με την κατεύθυνση που θέλω να πάρει [η συνέχεια]», αφού είχε ήδη γράψει την ιστορία του Πίτερ Κουίλ, του πατέρα του και της ιστορίας με τον Γιόντου κατά τη διάρκεια της πρώτης ταινίας, έχοντας ως πρόθεσή του να τους εξερευνήσει σε μία μελλοντική ταινία. Ήθελε να δώσει στη συνέχεια μία διαφορετική δομή σε σχέση με την πρώτη ταινία, αφού «ένας από τους λόγους που στο κοινό άρεσαν οι ''Φύλακες'' ήταν επειδή ήταν φρέσκια και διαφορετική, έτσι και η δεύτερη θα ήταν φρέσκια και διαφορετική σε σχέση με την πρώτη». Πριν ξεκινήσει να γράφει το σενάριο, ο Γκαν ήλπιζε και σε περαιτέρω εξερεύνηση των χαρακτήρων Ντραξ, Νέμπιουλα, Κράγκλιν και Συλλέκτη, αλλά και στη διεύρυνση του πολιτισμού των Ζάνταρ, Κρι, Κριλόριαν και Ολέθριων. Ήλπιζε επίσης να εισάγει περισσότερους γυναικείους χαρακτήρες, αν και ήθελε να αποφύγει τη συμπερίληψη «γήινων», όπως η [[Κάρολ Ντάνβερς (Κινηματογραφικό Σύμπαν της Marvel)|Κάρολ Ντάνβερς]], ή Νόβα, όπως οι Ρίτσαρντ Ράιντερ και Σαμ Αλεξάντερ, λέγοντας: «Θεωρώ πως το να διατηρήσεις τον Κουίλ ως τον μόνο γήινο είναι σημαντικό. Αυτό εξυπηρετεί όλους όσους θα πάνε να δουν την ταινία και όχι μόνο τους θαυμαστές των Νόβα [και της Κάρολ Ντάνβερς]». Ο χαρακτήρας του Darkhawk ήταν επίσης υποψήφιος για να εμφανιστεί στην ταινία.

Ο Φάιγκι είπε πως η εξερεύνηση του πατέρα του Κουίλ «θα αποτελούσε σίγουρα μέρος της επόμενης περιπέτειας των Φυλάκων», προσθέτοντας: «Θεωρώ πως υπάρχει λόγος που φυτέψαμε [την ιστορία] με αυτό τον τρόπο στο τέλος της πρώτης ταινίας». Ο Γκαν δήλωσε επίσης πως ήθελε να βεβαιωθεί πως «ο ρόλος του Γιόντου θα έβγαζε νόημα» όσον αφορούσε τη σχέση του με τον Κουίλ και τον πατέρα του και αποκάλυψε επίσης πως ο πατέρας του Κουίλ δε θα ήταν ο Τζ'σον, όπως συνέβαινε στα κόμικ. Ο Γκαν «δεν ήταν τόσο αισιόδοξος πως [η Marvel] θα αποδεχόταν το μωρό Γκρουτ» συγκριτικά με τη συμπερίληψη του Ίγκο, αφού «ο ενήλικας Γκρουτ ήταν ο πιο δημοφιλής χαρακτήρας από την πρώτη ταινία και δεν πίστευα πως θα ήθελαν να ρισκάρουν να χάσουν ένα καλό στοιχείο». Ωστόσο, αλλάζοντας τον Γκρουτ, ο Γκαν θεώρησε πως «η ταινία ήταν πιο ανοικτή» δημιουργικά, επιτρέποντάς του να βγάλει προς τα έξω «νέες πτυχές των άλλων χαρακτήρων». Σχετικά με τον Θάνος, ο Γκαν είπε πως θα εμφανιζόταν στη συνέχεια «αν η εμφάνισή του βοηθάει την ιστορία μας αλλιώς, αν όχι, δε θα εμφανιστεί καθόλου. Ο Θάνος δεν είναι το πιο σημαντικό πράγμα στους ''Φύλακες 2'', αυτό είναι το μόνο σίγουρο. Υπάρχουν οι ίδιοι οι Φύλακες και άλλες απειλές με τις οποίες θα έρθουν αντιμέτωποι και αυτές δεν είναι ο Θάνος». Αργότερα, ο Φάιγκι επιβεβαίωσε πως ο Θάνος δε θα εμφανιζόταν στη συνέχεια, καθώς φυλασσόταν για μία «μεγαλύτερη» επιστροφή. Όταν ρωτήθηκε σχετικά με το πώς η ταινία θα συνδεόταν με τις υπόλοιπες ταινίες της Τρίτης Φάσης του MCU, ο Γκαν είπε: «Δεν θεωρώ πως οφείλω κάτι σε όλα αυτά. Πιστεύω πως η ταινία αφορά πραγματικά τους Φύλακες και αυτό που εκείνοι κάνουν».

Ο Γκαν τοποθέτησε την ταινία τρεις μήνες μετά τα γεγονότα της πρώτης ταινίας «επειδή θεώρησε πως τα 'εγώ' της ομάδας είναι τόσο εύθραυστα και δεν πίστευε πως αυτή η ιστορία θα ξεκινούσε χρόνια αργότερα». Μεγάλοι πλανήτες οι οποίοι παρουσιάζονται στην ταινία συμπεριλαμβάνουν τους Σόβερεϊν, Μπέρχαρτ και Κοντράξια, ενώ ο Φάιγκι δήλωσε επίσης πως θα παρουσιάζονταν ακόμα δύο ή τρεις κόσμοι, καθώς «και λίγο από τη Γη, αν και οι χαρακτήρες δεν θα πάνε στη Γη». Τον Δεκέμβριο του 2014, ο Γκαν αποκάλυψε πως η ιστορία της ταινίας ήταν ολοκληρωμένη, λέγοντας: «Αν και [ακόμα] αλλάζει συνεχώς, νιώθω πως είναι αρκετά δυνατή. Είμαι ενθουσιασμένος». Μέχρι τις αρχές Φεβρουαρίου του 2015, ο Γκαν ήταν «πολύ κοντά» στο να παρουσιάσει μία πλήρη ιστορία στη Marvel και είπε πως όταν πρωτοπαρουσίασε την ιδέα του στην εταιρία, θεώρησαν πως ήταν «ρίσκο». Την περιέγραψε ως «κάτι που δεν βασίζεται πραγματικά σε κάτι» από τα κόμικ και πως ήταν κατά βάση μία αυθεντική ιστορία. Αργότερα, ο Γκαν αναφέρθηκε σε μία πλήρη επεξεργασία του «σεναρίου», «ένα συνδυασμό σεναρίου και επεξεργασίας 70 σελίδων, ο οποίος περνάει από κάθε κομμάτι της ταινίας». Μέχρι τον Απρίλιο προετοιμαζόταν για να γράψει το σενάριο, το οποίο ήλπιζε να ολοκληρώσει πριν τον Ιούνιο, οπόταν θα άρχιζε να δουλεύει πάνω στην ταινία ''[[Το Πείραμα της Κολομβίας]]''.

=== Προ-παραγωγή ===

Στις 2 Ιουνίου 2015, ο Γκαν ανακοίνωσε στα κοινωνικά δίκτυα πως είχε ολοκληρώσει το πρώτο προσχέδιο του σεναρίου και πως στον τίτλο της ταινίας δεν θα πρόσθετε απλά ένα ''2''. Την ίδια εβδομάδα, επιβεβαίωσε την επιστροφή των [[Ζόε Σαλντάνα]], [[Ντέιβ Μπατίστα]] και [[Μπράντλεϊ Κούπερ]] ως Γκαμόρα, Ντραξ και Ρόκετ αντίστοιχα. Στο τέλος του μήνα, ανακοίνωσε πως ο τίτλος της ταινίας θα ήταν ''Guardians of the Galaxy Vol. 2'' λέγοντας: «Σκέφτηκα ΠΟΛΛΟΥΣ τίτλους για να αντικαταστήσω το ''Vol. 2'' στο προσχέδιο. Αλλά επειδή ως τίτλος το 'Φύλακες του Γαλαξία' περιέχει ήδη αρκετές λέξεις, έμοιαζε παράξενο να προσθέσω δίπλα κι άλλες. Μου άρεσε καλύτερα το ''Vol. 2'' κι έτσι, διατήρησα αυτό στο εξώφυλλο του σεναρίου—και, ευτυχώς, άρεσε [και στη Marvel]».

Τον Σεπτέμβριο του 2015, ο Γκαν είπε σε μία ανάρτησή του στο [[Facebook]] πως ήθελε να χρησιμοποιήσει τους Sneepers ως υπόβαθρο κάποιων χαρακτήρων στην ταινία, μία εξωγήινη φυλή η οποία πρωτοεμφανίστηκε στα Marvel Comics το 1964, αλλά το νομικό τμήμα της Marvel τον συμβούλεψε να μην το κάνει, καθώς η λέξη ακουγόταν αρκετά παρόμοια με τη λέξη **', η οποία σημαίνει κλειτορίδα στα Ισλανδικά. Αργότερα, το νομικό τμήμα της Marvel έδωσε τελικά το πράσινο φως στη χρήση της φυλής Sneepers στην ταινία, εν μέρη εξαιτίας των αντιδράσεων και της κάλυψης που εξέλαβε από τον τύπο η αρχική ανάρτηση του Γκαν. Μέχρι το τέλος Οκτωβρίου, ανακοινώθηκε η πρόσληψη της Πομ Κλεμεντίφ για τον ρόλο της Μάντις. Επίσης, δημοσιεύτηκε πως πρόσφατα ο Μάθιου ΜακΚόναχι είχε απορρίψει τον ρόλο «του κακού» της ταινίας, επιλέγοντας να πρωταγωνιστήσει στην ταινία *[[Ο Μαύρος Πύργος]]* (2017) και θεωρώντας πως ο ίδιος θα αποτελούσε «μία μικρή αλλαγή» στην ταινία «σε ένα πολύχρωμο τοπίο [που δημιουργήθηκε] για κάποιον άλλον σπουδαίο ηθοποιό». Τον Δεκέμβριο, ο Γκαν ανέφερε πως βρισκόταν σε επικοινωνία με τον Τζον Σι Ράιλι για να επαναλάβει τον ρόλο του ως Ρόμαν Ντέι από την πρώτη ταινία, ενώ ο Κερτ Ράσελ είχε αρχίσει τις διαπραγματεύσεις για να υποδυθεί τον πατέρα του Κουίλ. Μετά τον θάνατο του Ντέιβιντ Μπόουι τον Ιανουάριο του 2016, ο Γκαν είπε πως υπήρχαν συζητήσεις για να εμφανιστεί ο Μπόουι στην ταινία ως μέλος του πληρώματος του Γιόντου, καθώς επίσης και πως είχε ολοκληρώσει το τελικό προσχέδιο του σεναρίου. Ο Μπενίσιο ντελ Τόρο, ο οποίος είχε υποδυθεί τον Συλλέκτη στην πρώτη ταινία, εξέφρασε ενδιαφέρον στο να ενσαρκώσει και πάλι τον χαρακτήρα, παρά το γεγονός πως η Marvel δεν είχε επικοινωνήσει μαζί του για τη συνέχεια. Ο Γκαν εξήγησε πως ο Συλλέκτης «απλά δεν ταίριαζε» στην ιστορία της δεύτερης ταινίας. Στις αρχές Φεβρουαρίου, ο κωμικός Στιβ Έιτζι αποκάλυψε πως θα συμμετείχε στην ταινία.

Ο ειδικός προπ αντικειμένων, Ράσελ Μπόμπιτ, δυσκολεύτηκε να βρει το ίδιο κασετόφωνο που είχε χρησιμοποιηθεί στην πρώτη ταινία, ενώ όλα τα σετ Walkman της Sony στα οποία είχε πρόσβαση η παραγωγή, ήταν σπασμένα. Επίσης, η Sony δεν διέθετε καθόλου συσκευές για γύρισμα ταινία, ενώ τρία κομμάτια που βρήκε ο Μπόμπιτ στο eBay στοίχιζαν γύρω στα $1,800 και δεν ήταν το ακριβές μοντέλο που έψαχνε. Εν τέλη, ο Μπόμπιτ δημιούργησε έξι κομμάτια από μόνος του αποκλειστικά για την ταινία. Άλλα αντικείμενα που δημιούργησε για την ταινία συμπεριλαμβάνουν δύο σετ εκτοξευτήρων για τον Κουίλ και «διάφορα όπλα και ζώνες» για τους Ολέθριους. Ο Μπόμπιτ εξήγησε πως σχεδιάστηκαν τέσσερα διαφορετικά όπλα για τους Ολέθριους κι έπειτα, παρήχθησαν 15-20 διαφορετικές εκδοχές αυτών για να χρησιμοποιηθούν από διάφορους ηθοποιούς που ενσάρκωναν Ολέθριους (μπορούσαν να υπάρχουν μέχρι και 85-95 Ολέθριοι σε μία σκηνή). Για τις ζώνες τους, η ομάδα των προπ αντικειμένων αντί να αγοράσει έτοιμες ζώνες, έκοψε από μόνη της δέρμα και στη συνέχεια κόλλησε πάνω σε αυτό κομμάτια από διάφορες ηλεκτρονικές συσκευές όπως ραδιόφωνα και κινητά τηλέφωνα, για να κάνουν την κάθε ζώνη «ένα μοναδικό κομμάτι τέχνης». Το τμήμα προπ αντικειμένων δημιούργησε επίσης φαγώσιμα προπ για συγκεκριμένες σκηνές.

### Γυρίσματα
Κάποια πρώτα γυρίσματα ξεκίνησαν στις 11 Φεβρουαρίου 2016 στα Pinewood Atlanta Studios στην κομητεία Φαγιέτ στη Τζόρτζια υπό τον τίτλο *Level Up*, με τον Χένρι Μπράχαμ ως υπεύθυνο φωτογραφίας και τον Σκοτ Τσάμπλις ως υπεύθυνο παραγωγής. Ο Γκαν σημείωσε πως αρκετά μέλη του συνεργείου της πρώτης ταινίας είχαν κλείσει να εργαστούν στην ταινία *[[Doctor Strange (ταινία)|Doctor Strange]]* και μία αλλαγή της τελευταίας στιγμής στον προγραμματισμό εκείνης της ταινίας, δεν τους επέτρεψε να είναι διαθέσιμοι για τη συνέχεια των *Φυλάκων*.

Επίσημα, τα γυρίσματα άρχισαν στις 17 Φεβρουαρίου, με τη Marvel να επιβεβαιώνει πως ο Ράσελ ανήκε στο καστ της ταινίας, όπως επίσης και οι Ελίζαμπεθ Ντεμπίκι και Κρις Σάλιβαν, σε αδιευκρίνιστους όμως ρόλους. Η παραγωγή χρησιμοποίησε και τις 18 σκηνές των στούντιο, περισσότερο χώρο από όσο είχαν χρειαστεί συνολικά για την πρώτη ταινία. Ο Γκαν εξήγησε πως η συνέχεια απαιτούσε περισσότερα σκηνικά και πως «τα σκηνικά μας είναι πολύ μεγάλα, παρά το ότι μεγάλο μέρος της ταινίας δημιουργείται ψηφιακά. Μου αρέσει να έχουμε όσο το δυνατόν περισσότερα πρακτικά εφέ μπορούμε και να φτιάχνουμε το περιβάλλον της κάθε σκηνής όσο πιο ρεαλιστικό γίνεται, έτσι ώστε να υπάρχει μία εξισορρόπηση με τα ψηφιακά στοιχεία». Τα σκηνικά που κατασκευάστηκαν για την ταινία συμπεριλάμβαναν αρκετά που αφορούσαν τον πλανήτη των Σόβερεϊν, το βασικό διαστημόπλοιο των Ολέθριων *Eclector*, το οποίο κατασκευάστηκε σε τμήματα τόσο για να υπάρχει η δυνατότητα πλήρους προβολής 360 μοιρών αλλά και η δυνατότητα μετακίνησης τμημάτων για τις ανάγκες των γυρισμάτων, και τον Σιδερένιο Λωτό του πλανήτη Κοντράξια. Κατασκευάστηκε επίσης το εσωτερικό άλλων διαστημόπλοιων, ώστε να περιοριστεί η χρήση της μπλε οθόνης και η αλληλεπίδραση των ηθοποιών με αυτήν. Μία από αυτές τις κατασκευές αφορούσε το πιλοτήριο του διαστημοπλοίου του Κουίλ.

Η ταινία *Φύλακες 2* ήταν η πρώτη ταινία που γυρίστηκε με κάμερα ανάλυσης 8K, την κάμερα Red Weapon 8K. Ο Μπράχαμ ήθελε να χρησιμοποιήσει μία διαφορετική κάμερα από την Alexa 65, η οποία είχε χρησιμοποιηθεί σε αρκετές άλλες ταινίες της Marvel, επειδή θεωρούσε πως ήταν «πολύ μεγάλη και βαριά». Ήθελε, ωστόσο, μία κάμερα που θα μπορούσε να προσφέρει ισοδύναμη ποιότητα εικόνας με την Alexa 65 και για αυτό δοκίμασε πολλές διαφορετικές επιλογές. Τελικά, όταν συναντήθηκε με τους υπαλλήλους της εταιρίας Red και του παρουσίασαν ένα πρώιμο πρωτότυπο της κάμερας Weapon 8K, μαζί με τον Γκαν και τη Marvel αποφάσισαν να τη χρησιμοποιήσουν. Επειδή όμως υπήρχε μόνο αυτό το ένα πρωτότυπο, πέρασε τρεις μήνες δουλεύοντας με την Red έτσι ώστε η κάμερα να είναι έτοιμη για όταν θα ξεκινούσαν τα γυρίσματα. Για τη σκηνή όπου ο Ρόκετ και ο Γιόντου δραπετεύουν από τους Ολέθριους, χρησιμοποιήθηκε η κάμερα Phantom για δυνατότητα λήψεις 2000 καρέ ανά δευτερόλεπτο, με το υλικό να έχει τη δυνατότητα να εναλλάσσεται από αργή σε γρήγορη κίνηση κατά την ίδια λήψη. Κάθε λήψη που γινόταν με την συγκεκριμένη κάμερα έπρεπε να στηθεί και να χορογραφηθεί προσεκτικά. Ο Μπράχαμ γύρισε περίπου το 85% της ταινίας χρησιμοποιώντας τεχνολογία σταθεροποίησης, κάτι το οποίο του επέτρεψε «έναν αυθορμητισμό στον τρόπο που κινείται η κάμερα, ο οποίος είναι διαφορετικός και έμοιαζε κατάλληλος για αυτήν την ταινία». Για τη μαγνητοσκόπηση των πιλοτηρίων των διαστημοπλοίων, περιέβαλε τα πρακτικά σετ με επίπεδους πίνακες βίντεο και άλλες πηγές φωτός, τα οποία θα μπορούσε να χρησιμοποιήσει για τη δημιουργία ρεαλιστικού φωτισμού ανεξαρτήτως του περιβάλλοντος που υπήρχε έξω από το διαστημόπλοιο. Οι σκηνές εξωτερικά των διαστημοπλοίων γυρίστηκαν με τη χρήση κάμερας γερανού.

Τον Απρίλιο του 2016, ο Γκαν αποκάλυψε πως ο Ράιλι δεν θα συμμετείχε στην ταινία και δήλωσε πως υπήρχαν τόσοι άλλοι χαρακτήρες που δεν μπορούσε να συμπεριλάβει στην ταινία λόγω δικαιωμάτων, λέγοντας πως η 20th Century Fox «έχει στην κατοχή της τόσους καταπληκτικούς κοσμικούς κακούς και άλλους μικρούς χαρακτήρες που θα μου άρεσε να παίξω μαζί τους» όπως ο Annihilus και ο Κανγκ ο Κατακτητής. Ο Γκαν σχεδίαζε επίσης να γυρίσει σκηνές με την Γκλεν Κλόουζ, η οποία θα επαναλάμβανε τον ρόλο της ως Ιράνι Ραέλ από την πρώτη ταινία. Όταν ο Σταν Λι ήρθε στο γύρισμα για να γυρίσει την σκηνή του, γύρισε μαζί με τον Γκαν και δύο άλλες σκηνές – συμπεριλαμβανομένης και μίας για την ταινία *Doctor Strange* – για να περιοριστεί ο αριθμός των ταξιδιών που έπρεπε να κάνει ο Λι. Επιπρόσθετα γυρίσματα για την ταινία έλαβαν χώρα στην κομητεία Κάρτερσβιλ της Τζόρτζια, σε ένα κρατικό πάρκο βόρεια του Πόρτλαντ, Όρεγκον και στην πόλη Σεντ Τσαρλς στο Μιζούρι. Όταν η προ-παραγωγή της ταινίας *[[Spider-Man: Η Επιστροφή Στον Τόπο Του]]* (2017) ξεκίνησε σε αρκετές σκηνές των Pinewood Atlanta Studios, το Διεθνές Συνεδριακό Κέντρο της Τζόρτζια χρησιμοποιήθηκε ως επιπρόσθετος χώρος γυρισμάτων. Τα γυρίσματα ολοκληρώθηκαν στις 16 Ιουνίου 2016.

### Μετά-παραγωγή
Στην Comic-Con του Σαν Ντιέγκο το 2016, αποκαλύφθηκε πως οι Ράσελ και Ντεμπίκι θα υποδύονταν τους Ίγκο, πατέρα του Κουίλ, και Αγέσα αντίστοιχα. Αποκαλύφθηκε επίσης πως ο Σιλβέστερ Σταλόνε θα συμμετείχε στην ταινία, ενώ μετέπειτα αποκαλύφθηκε πως θα υποδυόταν τον Στακάρ Ογκόρντ. Ο Γκαν σύστησε επίσης στο κοινό αρκετούς ηθοποιούς που θα υποδύονταν μέλη των Ολέθριων, μιας και οι Ολέθριοι θα είχαν πιο έντονη παρουσία σε αυτή την ταινία. Σχετικά με την απόφασή του να αποκαλύψει τη δεδομένη στιγμή πως ο Ράσελ θα υποδυόταν τον Ίγκο, τον πατέρα του Κουίλ, ο Γκαν θεώρησε πως αφού «το κοινό θα καταλάβαινε τελικά τον ρόλο του [...] ήταν καλύτερα να παίρναμε τα ινία» και να γινόταν η αποκάλυψη. Θεώρησε επίσης πως αυτή η αποκάλυψη θα έκανε το ενδιαφέρον του κοινού να στραφεί προς «την ιστορία και τη σχέση που έχουν αυτοί οι δύο χαρακτήρες», παρά να προσπαθεί να ανακαλύψει ποιος θα ήταν τελικά ο πατέρας του Κουίλ. Τον Αύγουστο του 2016, ο Γκαν επιβεβαίωσε πως η ταινία θα περιείχε σκηνή μετά τους τίτλους τέλους, ενώ αργότερα δήλωσε πως οι σκηνές αυτές θα ήταν συνολικά πέντε. Ο Γκαν σχεδίαζε επίσης και μία έκτη σκηνή, όπου ο Ολέθριος Γκεφ θα βρισκόταν «θανάσιμα τραυματισμένος» στο διαστημόπλοιο, αλλά τελικά αυτό «κατέληξε να μπερδεύει λίγο την ιστορία» κι έτσι δεν προστέθηκε στην ταινία.

Τον Νοέμβριο, η Γκίλαν αποκάλυψε πως γίνονταν κάποια επαναληπτικά γυρίσματα για την ταινία. Εκείνο τον Φεβρουάριο, δημοσιεύτηκε πως η ταινία είχε λάβει την τέλεια βαθμολογία (100) κατά τις δοκιμαστικές προβολές, την υψηλότερη βαθμολογία από οποιαδήποτε άλλη ταινία των Marvel Studios. Το περιοδικό *[[The Hollywood Reporter]]* σημείωσε πως αυτή η βαθμολογία δε θα μπορούσε απαραίτητα να συγκριθεί με οποιαδήποτε μη-Marvel ταινία, λόγω της πολύ συγκεκριμένης διαδικασίας που ακολουθεί η Marvel στην επιλογή του κοινού της κατά τις δοκιμαστικές προβολές, το οποίο προέρχεται «από επιλεγμένες ομάδες ατόμων, που θα ορίζονταν ως 'προβολές για φίλους και οικογένεια'». Τον Μάρτιο του 2017, ο Γκαν αποκάλυψε πως ο Μάικλ Ρόσενμπαμ θα εμφανιζόταν στην ταινία και πως ο ίδιος θα παρείχε αναφορές για τον χορό του Μωρού Γκρουτ «σε μεγαλύτερη κλίμακα [σε σχέση με την πρώτη ταινία]. Στην πραγματικότητα, αυτή τη φορά έπρεπε να χορεύω μία ολόκληρη μέρα για να έχουμε έτοιμο τον χορό του Γκρουτ. Την τελευταία φορά απλά στεκόμουν μπροστά από ένα iPhone ενώ, αυτή τη φορά χόρευα σε μία τεράστια σκηνή ενώ με κατέγραφα από πέντε διαφορετικές γωνίες». Επίσης, οι Φρεντ Ράσκιν και Γκρεγκ Γουντ επέστρεψαν από την πρώτη ταινία ως υπεύθυνοι μοντάζ. Για τις σκηνές που αφαιρέθηκαν από το τελικό προϊόν, ο Γκαν είπε πως ο Νέιθαν Φίλιον, ο οποίος είχε μία σύντομη εμφάνιση στην πρώτη ταινία χαρίζοντας τη φωνή του σε έναν κρατούμενο, θα εμφανιζόταν σε μια σκηνή ως ο Σάιμον Γουίλιαμς, στην οποία θα φαίνονταν αρκετές αφίσες ταινιών όπου πρωταγωνιστούσε ο Γουίλιαμς, συμπεριλαμβανομένων και ταινιών όπου υποδυόταν τον Άρκον και τον Τόνι Σταρκ. Ο Γκαν επέλεξε τον χαρακτήρα του Γουίλιαμς για τη σύντομη εμφάνιση του Φίλιον, επειδή ήθελε ο Φίλιον να έχει κάποια στιγμή έναν μεγαλύτερο ρόλο στο MCU. Έτσι, δεν ήθελε να του δώσει έναν ρόλο που θα του απέτρεπε στο μέλλον να πάρει έναν πιο ουσιώδη ρόλο. Παρά το γεγονός πως η σκηνή του Φίλιον αφαιρέθηκε από την ταινία, ο Γκαν εξακολουθεί να θεωρεί την εμφάνισή του ως 'κανόνα' στο MCU. Επιβεβαίωσε επίσης πως και οι σκηνές της Κλόουζ είχαν αφαιρεθεί από την ταινία, επειδή θεώρησε πως έμοιαζε «σαν να προσπαθούσαμε να στριμώξουμε τους Νόβα στη δεύτερη ταινία και η παρουσία τους δεν έβγαινε με έναν φυσικό τρόπο».

#### Οπτικά εφέ

Τα οπτικά εφέ της ταινίας δημιούργησαν οι εταιρίες Framestore, Weta Digital, Trixter, Method Studios, Animal Logic, Scanline VFX, Lola VFX, Luma και Cantina Creative, ενώ η προ-οπτικοποίηση έγινε από την The Third Floor. Η Framestore δημιούργησε 620 λήψεις για την ταινία, η Weta Digital 530, η Method Studios περισσότερες από 500 και η Animal Logic 147. Η Framestore για ακόμα μία φορά δημιούργησε τους χαρακτήρες Ρόκετ και Γκρουτ, με τις Method Studios, Weta Digital και Trixter να εργάζονται επίσης πάνω στον Ρόκετ. Η Framestore ξαναέκτισε τον Ρόκετ «από το μηδέν» για αυτή την ταινία, αναβαθμίζοντας την προσομοίωση της γούνας του και δίνοντάς του νέο σχήμα προσώπου και φωνήματα, καθώς επίσης και νέα μάτια. Η δουλειά της Trixter πάνω στον Ρόκετ συμπεριελάμβανε τη σκηνή όπου ο Ρόκετ στήνει παγίδες στους Ολέθριους, ενώ εργάστηκαν και στη σκηνή όπου Ρόκετ, Γιόντου και Κράγκλιν περνάνε μέσα από τις πύλες του διαστήματος. Άλλα σημεία στα οποία εργάστηκε η Framestore συμπεριλαμβάνουν διάφορα πλάσματα, διαστημόπλοια, το λημέρι της Αγέσα, τη διαστημική καταδίωξη, σκηνές με το *Eclector* και τη σκηνή μετά τους τίτλους τέλους με τον έφηβο Γκρουτ.

Η Framestore δημιούργησε επίσης την πρώτη σκηνή της ταινίας. Παρά το γεγονός πως η σκηνή μοιάζει να έχει γίνει σε μία λήψη, στην πραγματικότητα αποτελεί σύνθεση 11 διαφορετικών λήψεων οπτικών εφέ, με τον Γκαν να παρέχει την αναφορά για τον χορό του Μωρού Γκρουτ. Ο επικεφαλής animation της Framestore, Άρσλαν Έλβερ, σημείωσε πως το μεγαλύτερο μέρος της πρώτης σκηνής είναι δημιουργημένο σε υπολογιστή και περιέχει σωσίες των ηθοποιών, με τρεις στιγμές της σκηνής (τον Κουίλ να πέφτει στο έδαφος κοντά στο Μωρό Γκρουτ, την Γκαμόρα να μιλάει στο Μωρό Γκρουτ και τον Ντραξ να κυλιέται στο πάτωμα πίσω από το Μωρό Γκρουτ) να αποτελούνται από πραγματικά πρακτικά γυρίσματα. Όπως και στην πρώτη ταινία, η Sarofsky σχεδίασε τον τίτλο της ταινίας χρησιμοποιώντας το ίδιο μοτίβο που είχε χρησιμοποιήσει και στην πρώτη ταινία για να υπάρχει μία συνέπεια, απλά «αυτή τη φορά είναι σκουριασμένο χρυσό και έχει φωτισμό νέον χρώματος μπλε». Η Sarofsky δούλεψε επίσης πάνω στους τίτλους τέλους της ταινίας.

Η καταστροφή του διαστημοπλοίου των Ολέθριων, *Eclector*, έγινε από την Weta Digital. Η Weta Digital δούλεψε επίσης πάνω στον Ίγκο κατά τη διάρκεια της μάχης του με τον Κουίλ, χρησιμοποιώντας έναν ψηφιακό σωσία του Ράσελ για αρκετές από τις λήψεις τους. Χρειάστηκε επίσης να δημιουργήσουν έναν ψηφιακό σωσία του Ντέιβιντ Χέισελχοφ για τη στιγμή που ο Ίγκο μεταμορφώνεται σε Χέισελχοφ. Ο Γκάι Γουίλιαμς, επικεφαλής των οπτικών εφέ της Weta, είπε: «Προσπαθήσαμε να κάνουμε τη μεταμόρφωση με την παρουσία του πραγματικού Χοφ—αλλά το τελικό αποτέλεσμα δεν ήταν πολύ καλό. Η εκδοχή του Κερτ έμοιαζε καλύτερη από την εκδοχή του Χοφ ... και καθώς είχαμε δημιουργήσει έναν πολύ λεπτομερή σωσία του Κερτ ... δεν θέλαμε να περάσουμε από την ίδια διαδικασία για τον Χοφ για μόνο δύο λήψεις. Αλλά, εν τέλη, χρειάστηκε να προχωρήσουμε στη μερική δημιουργία ενός σωσία του Χοφ. Ο λόγος που δημιουργήσαμε τον σωσία του Κερτ εξαρχής ήταν για να βεβαιωθούμε πως όλα τα εφέ θα λειτουργούσαν σωστά πάνω στο σώμα του ... για αυτό και το προσεγγίσαμε με αυτόν τον τρόπο. Με τον Χοφ, πλησιάσαμε αρκετά στην ίδια προσέγγιση, αλλά ο δικός του σωσίας δεν έγινε με τόση λεπτομέρεια όσο του Κερτ». Επιπρόσθετα, η Weta εργάστηκε πάνω στο εσωτερικό του πλανήτη του Ίγκο, ο οποίος ήταν εμπνευσμένος από την τέχνη των φράκταλ του Χαλ Τένι, τον οποίο ο Γκαν προσέλαβε για να βοηθήσει στον σχεδιασμό τους περιβάλλοντος του Ίγκο. Ο Γκαν πρόσθεσε πως υπάρχουν «περισσότερα από ένα τρισεκατομμύριο πολύγωνα στον πλανήτη του Ίγκο», αποκαλώντας τον «το μεγαλύτερο οπτικό εφέ όλων των εποχών. Δεν υπάρχει τίποτα που να το πλησιάζει στο ελάχιστο».

Οι Animal Logic και Method Studios εργάστηκαν επίσης πάνω σε διάφορα μέρη του πλανήτη του Ίγκο, με την Animal Logic να επικεντρώνεται στον καθεδρικό του Ίγκο και τη Method στη σκηνή της άφιξης και στη σκηνή «όχι αυτό το κουμπί» του Μωρού Γκρουτ. Η δουλειά της Animal Logic στον καθεδρικό του Ίγκο ήταν επίσης βασισμένη πάνω στην τέχνη των φράκταλ. Η Method δημιούργησε επίσης την τελευταία σκηνή της ταινίας με την κηδεία του Γιόντου, καθώς και σκηνές στον πλανήτη Μπέρχαρτ. Η Lola VFX εργάστηκε πάνω στο εφέ απογήρανσης του Ράσελ για τη σκηνή όπου έπρεπε να δείχνει πολλά χρόνια νεότερος, ένα εφέ που είχε ξαναδουλέψει η εταιρία σε άλλες ταινίες του MCU. Για να επιτύχουν έναν νεότερο Ίγκο, η Lola χρησιμοποίησε ως αναφορά την ερμηνεία του Ράσελ στην ταινία *[[Τα Σαραβαλάκια]]* (1980), καθώς εκεί «άλλαζε πολλές εκφράσεις στο πρόσωπό του», κάτι το οποίο αναζητούσαν οι καλλιτέχνες των οπτικών εφέ. Χρησιμοποίησαν επίσης ως αναφορά και τον ηθοποιό Άαρον Σβαρτζ, καθώς είχε «μεγάλο, πλατύ σαγόνι, πηγούνι και, κυρίως, ο τρόπος που κινούνταν και σχηματίζονταν οι γραμμές έκφρασης στο πρόσωπό του όταν γελούσε και όταν μιλούσε» έμοιαζαν πολύ με αυτές του Ράσελ. Η Λόρα Χάντοκ, η οποία επανέλαβε τον ρόλο της ως Μέρεντιθ Κουίλ, πέρασε επίσης ελαφρώς τη διαδικασία της απογήρανσης για να υποδυθεί μία νεαρότερη εκδοχή του χαρακτήρα. Η Luma εργάστηκε πάνω στη φυλή των Σόβερεϊν και του κόσμου τους, καθώς και πάνω στο κουκούλι του Άνταμ Γουόρλοκ.

## Μουσική

Μέχρι τον Αύγουστο του 2014, ο Γκαν είχε «κάποιες επιλογές στη λίστα του, αλλά τίποτα σίγουρο» σχετικά με το ποια τραγούδια θα συμπεριλαμβάνονταν στην κασέτα *Awesome Mix Vol. 2* του Κουίλ. Για την επιλογή των τραγουδιών ένιωθε «μία μικρή πίεση» εξαιτίας της θετικής ανταπόκρισης που είχε το soundtrack της πρώτης ταινίας, ωστόσο πρόσθεσε: «Θεωρώ πως το soundtrack της δεύτερης ταινίας είναι καλύτερο». Μέχρι τον Ιούνιο του 2015, ο Γκαν είχε επιλέξει όλα τα τραγούδια και τα ενσωμάτωσε μέσα στο σενάριο, αποκαλώντας το *Awesome Mix Vol. 2* «πιο ποικιλόμορφο» σε σχέση με το πρώτο, με «μερικά πραγματικά απίστευτα διάσημα τραγούδια αλλά και μερικά τραγούδια που το κοινό δεν θα έχει ξανακούσει».

Όσο για τη μουσική επένδυση της ταινίας, μέχρι τον Αύγουστο του 2015 επιβεβαιώθηκε πως ο Τάιλερ Μπέιτς θα επέστεφε για να τη συνθέσει, όπως είχε κάνει και στην πρώτη ταινία. Όπως και στην ταινία *Φύλακες του Γαλαξία*, αντί ο Μπέιτς να συνθέτει τη μουσική πάνω σε γυρισμένες σκηνές, συνέθεσε πρώτα κάποιο τμήμα της μουσικής έτσι ώστε ο Γκαν να μπορεί να γυρίσει σκηνές πάνω στη μουσική. Η ηχογράφηση της μουσικής έγινε τον Ιανουάριο του 2017 στα Abbey Road Studios

Το *Guardians of the Galaxy Vol. 2: Awesome Mix Volume 2*, μαζί με το άλμπουμ της μουσικής επένδυσης της ταινίας από τον Μπέιτς, κυκλοφόρησαν στις 21 Απριλίου 2017. Στις 23 Ιουνίου 2017, κυκλοφόρησε μία εκδοχή του *Awesome Mix Volume 2* σε κασέτα, ενώ μία πολυτελής έκδοση βινυλίου LP, η οποία συμπεριελάμβανε τόσο το *Awesome Mix Volume 2* όσο και τη μουσική του Μπέιτς, κυκλοφόρησε στις 11 Αυγούστου 2017.

## Προώθηση
Τον Ιούνιο του 2016, η Marvel ανακοίνωσε τα σχέδιά της για ένα διευρυμένο πρόγραμμα προώθησης της ταινίας μέσω εμπορικών προϊόντων, με τον Γκρουτ να παίζει κεντρικό ρόλο σε αυτή την προώθηση, ενώ ο Γκαν εξασφάλισε πως οι γυναικείοι χαρακτήρες της ταινίας θα λάμβαναν περισσότερη εκπροσώπηση μέσω των προϊόντων συγκριτικά με την πρώτη ταινία. Ο Πολ Γκίτερ, ανώτερος αντιπρόεδρος αδειοδότησης των εμπορικών προϊόντων της Disney, είπε πως σκοπός τους ήταν να κτίσουν ένα franchise γύρω από τους *Φύλακες του Γαλαξία*. Σε αυτή την προωθητική καμπάνια, η Disney ανέπτυξε συνεργασία με τις Hasbro, Lego, Funko, LB Kids, GEICO, Ford Motor Company, Go-Gurt, Hanes, Synchrony Bank, Dairy Queen, M&M's, Screenvision, Sprint Corporation και Wrigley Company. Επιπρόσθετα, η Marvel συνεργάστηκε με την Doritos για την παραγωγή μίας «περιορισμένης 
σειράς σακουλιών Doritos που θα περιείχαν μία ενσωματωμένη κασέτα που θα έπαιζε» το *Awesome Mix Vol. 2* και η οποία θα μπορούσε να επαναφορτιστεί. Αυτές οι κατά παραγγελία σακούλες ήταν διαθέσιμες για αγορά στην ιστοσελίδα της Amazon, ενώ η Doritos δημιούργησε και θαλάμους ηχογράφησης σε Νέα Υόρκη και Λος Άντζελες, όπου οι θαυμαστές της ταινίας θα μπορούσαν να τραγουδήσουν τα τραγούδια από το *Awesome Mix Vol. 2* και να έχουν την ευκαιρία να κερδίσουν διάφορα δώρα, συμπεριλαμβανομένων κατά παραγγελία τσαντών, εισιτήρια συναυλίας και δωρεάν σακούλες Doritos.

Τον Ιούλιο του 2016, οι Γκαν και Πρατ, μαζί με άλλα μέλη του καστ, παρευρέθηκαν στη Διεθνή Comic-Con του Σαν Ντιέγκο για να προωθήσουν την ταινία, προβάλλοντας υλικό από αυτήν και αποκαλύπτοντας περισσότερες πληροφορίες για τους χαρακτήρες. Στις 19 Οκτωβρίου, κυκλοφόρησε ένα «μικρό βιντεάκι» πριν την κυκλοφορία ενός πρώτου ολοκληρωμένου τρέιλερ. Ο Ίθαν Άντερσον από την ιστοσελίδα */Film* βρήκε το τρέιλερ δυνατό, παρά το ότι σε αυτό δε φαινόταν κανένας καινούριος χαρακτήρας, αλλά ούτε και βασίστηκε πάνω στον «αξιολάτρευτο» χαρακτήρα του Μωρού Γκρουτ, ενώ η Έστερ Ζούκερμαν από την ιστοσελίδα *The A.V. Club* αναφέρθηκε σε αυτό ως κάτι που «θα ευχαριστήσει το κοινό άμεσα». Σύμφωνα με την εταιρία καταμέτρησης αντιδράσεων στα μίντια, Comscore, και την υπηρεσία της PreAct, το τρέιλερ βρέθηκε στην κορυφή της εβδομαδιαίας λίστας των τρέιλερ την εβδομάδα που κυκλοφόρησε, πυροδοτώντας 108.000 νέες συζητήσεις στα κοινωνικά δίκτυα. Στις αρχές Δεκεμβρίου, πριν ο Γκαν αποκαλύψει το πρώτο τρέιλερ στην Comic Con Experience (CCXP) του 2016, είπε πως το να βρει σκηνές και στιγμές για το τρέιλερ, χωρίς να αποκαλύψει πάρα πολλά για την ταινία, οδήγησε σε δύσκολες επιλογές καθώς «το κοινό πραγματικά ψάχνει κάθε στιγμιότυπο και κάθε καρέ προσπαθώντας να ξεδιαλύνει το τι μπορεί να συμβαίνει στην ταινία. Και υπάρχουν πολλά μυστήρια στους *Φύλακες 2*». Περιγράφοντας το τρέιλερ, ο Τζέικομπ Χαλ από την ιστοσελίδα */Film* σημείωσε πως το τρέιλερ ήταν ικανό να πετύχει χωρίς να αποκαλύψει πάρα πολλά, καθώς επικεντρώθηκε στις αλληλεπιδράσεις των χαρακτήρων και όχι στην πλοκή. Το τρέιλερ έλαβε 81 εκατομμύρια προβολές σε 24 ώρες, γινόμενο το δεύτερο τρέιλερ με τις περισσότερες προβολές εντός 24 ωρών πίσω από την ταινία *[[Η Πεντάμορφη και το Τέρας (ταινία, 2017)|Η Πεντάμορφη και το Τέρας]]* (2017) και το τρέιλερ με τις περισσότερες προβολές όλων των εποχών για τα Marvel Studios μέχρι εκείνη τη στιγμή. Επιπρόσθετα, μετά την κυκλοφορία του τρέιλερ, το τραγούδι «Fox on the Run» του συγκροτήματος The Sweet το οποίο συμπεριλαμβανόταν σε αυτό, έφτασε στην κορυφή της λίστας Rock Chart στο iTunes.

Ένα δεύτερο τρέιλερ προβλήθηκε κατά τη διάρκεια του τελικού του 51ου Super Bowl. Ο Τζερμάιν Λουσιέρ από την ιστοσελίδα *io9* το αποκάλεσε «ξεκαρδιστικό», ενώ ο Άντερσον είπε πως ήταν «ένα τρέιλερ το οποίο πιθανώς να επισκιάζει και το ίδιο το παιχνίδι του Super Bowl για άτομα σαν εμένα... Υπάρχει αρκετή απίστευτη κοσμική δράση, το χιούμορ που αγαπάμε, ένα θαυμάσιο soundtrack και απίθανο νέο υλικό». Μετά την προβολή του, συμφώνα με την Comscore, πυροδότησε τον μεγαλύτερο όγκο συζητήσεων στο Twitter κατά τη διάρκεια του παιχνιδιού, φτάνοντας συνολικά τις 47800 συζητήσεις. Το τρέιλερ βρέθηκε επίσης στην κορυφή της λίστας της Fandango σε έρευνα που έκανε ανάμεσα στο κοινό, ως το αγαπημένο τρέιλερ ταινίας που προβλήθηκε κατά τον τελικό του Super Bowl. Ένα επιπρόσθετο τρέιλερ προβλήθηκε στις 28 Φεβρουαρίου 2017 στην εκπομπή *Jimmy Kimmel Live!*, για το οποίο η Χέιλι Φάουτς από την ιστοσελίδα *Collider* είπε πως ήταν «απλά ένα πανέμορφο τρέιλερ, φωτισμένο με το εκκεντρικό χιούμορ και την ασεβή γοητεία που έκανε την πρώτη ταινία τέτοια επιτυχία, μαζί με μία έξτρα δόση οπτικής λαμπρότητας». Τον Μάρτιο του 2017, οι Πρατ και Σαλντάνα εμφανίστηκαν στα βραβεία Kids' Choice όπου έδωσαν στη δημοσιότητα ένα αποκλειστικό βίντεο από την ταινία, ενώ, στα μέσα Ιουλίου, η Marvel δημιούργησε ένα διαφημιστικό ενημερωτικού χαρακτήρα, εμπνευσμένο από τη δεκαετία του 1980, και έναν αριθμό τηλεφώνου χωρίς χρέωση για την προώθηση της κυκλοφορίας των home media της ταινίας.

## Κυκλοφορία

Η ταινία *Φύλακες του Γαλαξία 2* έκανε την παγκόσμια πρεμιέρα της στις 10 Απριλίου 2017 στο Τόκυο, ενώ η πρεμιέρα στο Χόλυγουντ έλαβε χώρα στις 19 Απριλίου στο θέατρο Dolby. Η διεθνής κυκλοφορία της ταινίας ξεκίνησε στις 25 Απριλίου σε Αυστραλία, Νέα Ζηλανδία και Ιταλία, καθώς και σε άλλες 37 συνολικά αγορές, από τις οποίες οι 35 διέθεταν οθόνες για IMAX προβολή. Η κυκλοφορία της στη Βόρεια Αμερική στις 5 Μαΐου έλαβε χώρα σε 4347 αίθουσες, από τις οποίες πάνω από 3800 διέθεταν εξοπλισμό για 3D προβολή, 388 για IMAX και IMAX 3D προβολή, 588 για ευρεία προβολή και 194 για D-Box προβολή. Το άνοιγμα της ταινίας στην Κίνα έλαβε χώρα σε 400 αίθουσες IMAX, το μεγαλύτερο άνοιγμα για τη χώρα. Στις 4 Μαΐου 2017, έγινε μία ειδική RealD προβολής της ταινίας σε 550 αίθουσες στις Ηνωμένες Πολιτείες. Όσοι παρευρέθηκαν, έλαβαν μία αποκλειστική μίνι αφίσα κι ένα σετ συλλεκτικών κουμπιών ως αναμνηστικό. Η ταινία *Φύλακες του Γαλαξία 2* ήταν αρχικά προγραμματισμένη να κυκλοφορήσει στις 28 Ιουλίου 2017 και αποτελεί μέρος της Τρίτης Φάσης του MCU.

### Home media
Η ταινία *Φύλακες του Γαλαξία 2* κυκλοφόρησε από τη Walt Disney Studios Home Entertainment σε ψηφιακή μορφή για κατέβασμα στις 8 Αυγούστου 2017 και σε Blu-ray, Blu-ray 3D, Ultra HD Blu-ray και DVD μορφή στις 22 Αυγούστου. Η Ultra HD Blu-ray εκδοχή αποτελεί την πρώτη κυκλοφορία home media της Disney σε ανάλυση 4K. Η ψηφιακή και Blu-ray εκδοχή περιλάμβαναν ένθετα από πίσω από τις κάμερες, ηχητικό σχολιασμό, διεγραμμένες σκηνές, γυρίσματα και ένα μουσικό βίντεο του τραγουδιού «Guardians Inferno». Η ψηφιακή εκδοχή συμπεριλάμβανε επίσης αποκλειστικό ένθετο για το πώς δημιουργήθηκαν τρεις σκηνές της ταινίας, από την αρχική ιδέα μέχρι την ολοκληρωμένη εκδοχή τους, καθώς και μία πίσω από τις κάμερες ματιά του *Guardians of the Galaxy – Mission: Breakout!*, ενός παιχνιδιού-αξιοθέατου στο θεματικό πάρκο της Disney στην Καλιφόρνια. Το μουσικό βίντεο για το τραγούδι «Guardians Inferno» σε στυλ δεκαετίας 1970 σκηνοθέτησε ο Ντέιβιντ Γιαροβέσκι, και σε αυτό συμμετέχει και ο Χέισελχοφ, μαζί με τους Τζέιμς Γκαν, Πρατ, Σαλντάνα, Μπατίστα, Κλεμεντιέφ, Γκίλαν, Ρούκερ και Σον Γκαν. Ο Σταν Λι και ο κωμικός Γκιγιέρμο Ροντρίγκεζ κάνουν επίσης σύντομες εμφανίσεις στο βίντεο.

Η ψηφιακή κυκλοφορία της ταινίας έλαβε τις περισσότερες λήψεις και το μεγαλύτερο άνοιγμα εβδομάδας από οποιαδήποτε άλλη ταινία των Marvel Studios. Η κυκλοφορία σε φυσική μορφή, βρέθηκε την πρώτη εβδομάδα στην κορυφή της λίστας πωλήσεων home media και, σύμφωνα με τα δεδομένα της NPD VideoScan, πούλησε «σχεδόν τρεις φορές όσο οι υπόλοιπες κυκλοφορίες μαζί που βρέθηκαν στην πρώτη δεκάδα της λίστας». Η Blu-ray εκδοχή συγκέντρωσε το 83% των πωλήσεων, με το 10% να προέρχεται από την Ultra HD Blu-ray εκδοχή. Τη δεύτερη εβδομάδα κυκλοφορίας, η ταινία βρέθηκε και πάλι στην κορυφή της λίστας πωλήσεων home media ενώ, στο Ηνωμένο Βασίλειο, οι πωλήσεις της ταινίας ήταν περισσότερες από τις συνολικές πωλήσεις των πρώτων 40 ταινιών που βρέθηκαν στη λίστα. Από τις 12 Νοεμβρίου 2021, η ενισχυμένη IMAX εκδοχή της ταινίας είναι διαθέσιμη στην πλατφόρμα του Disney+.

## Υποδοχή
### Box office
Η ταινία *Φύλακες του Γαλαξία 2* είχε έσοδα $389.8 εκατομμύρια σε Ηνωμένες Πολιτείες και Καναδά και πάνω από $473.9 εκατομμύρια στις υπόλοιπες αγορές, φτάνοντας συνολικά τα $863.8 εκατομμύρια παγκοσμίως. Στις τρεις εβδομάδες κυκλοφορίας της έφτασε τα $783.3 εκατομμύρια παγκοσμίως, ξεπερνώντας τα συνολικά έσοδα της πρώτης ταινίας ($773 εκατομμύρια), γινόμενη μία εβδομάδα αργότερα η πέμπτη ταινία του MCU με τα περισσότερο έσοδα. Συνυπολογίζοντας όλα τα έσοδα και τα έξοδα της ταινίας, το *Deadline Hollywood* υπολόγισε το διαδικτυακό κέρδος της να φτάνει στα $154.7 εκατομμύρια, τοποθετώντας την στην ένατη θέση της λίστας «Τα Πολυτιμότερα Blockbusters» του 2017.

Από τις 24 Απριλίου 2017 οπόταν και ξεκίνησαν οι προπωλήσεις των εισιτηρίων, η ταινία ήταν στην κορυφή των πωλήσεων της υπηρεσίας παροχής εισιτηρίων Fandango, ενώ ξεπέρασε τις προπωλήσεις που είχε κάνει η ταινία *[[Εκδικητές: Η Εποχή του Ultron]]* (2015) σε ίδιο χρονικό διάστημα. Κατά το πρώτο Σαββατοκύριακο προβολής, τα έσοδα της ταινίας *Φύλακες 2* ανήλθαν στα $146.5 εκατομμύρια σε Ηνωμένες Πολιτείες και Καναδά, με τα $13 εκατομμύρια να προέρχονται από τις IMAX προβολές και τα $17 εκατομμύρια από τις ανεπίσημες προβολές της ταινίας την Πέμπτη το βράδυ, το υψηλότερο ποσό σε ανεπίσημες προβολές για το 2017. Πριν την κυκλοφορία της, είχε εκτιμηθεί πως τα έσοδα της ταινίας κατά το πρώτο Σαββατοκύριακο προβολής θα ξεπερνούσαν τα $160 εκατομμύρια, με τη σελίδα *Deadline Hollywood* να προβλέπει πως θα μπορούσε να φτάσει μέχρι και τα $179 εκατομμύρια που είχε φτάσει η ταινία *Captain America: Εμφύλιος Πόλεμος*. Η ταινία παρέμεινε στην κορυφή του box office και κατά το δεύτερο Σαββατοκύριακο προβολής της, ενώ το τρίτο Σαββατοκύριακο προβολής έπεσε στη δεύτερη θέση, πίσω από την ταινία **. Η ταινία *Φύλακες 2* παρέμεινε στη δεύτερη θέση και το τέταρτο Σαββατοκύριακο προβολής, αυτή τη φορά πίσω από την ταινία *[[Οι πειρατές της Καραϊβικής: Η εκδίκηση του Σαλαζάρ]]*, φτάνοντας τα $337.6 εκατομμύρια σε έσοδα, ξεπερνώντας τα εγχώρια έσοδα που είχε κάνει η πρώτη ταινία. Μέχρι το πέμπτο Σαββατοκύριακο προβολής, η ταινία έπεσε στην τέταρτη θέση και το επόμενο Σαββατοκύριακο στην πέμπτη. Η ταινία παρέμεινε στο Top 10 για δύο ακόμα εβδομάδες, κατακτώντας την ένατη θέση κατά το έβδομο Σαββατοκύριακο προβολής και τη δέκατη θέση κατά το όγδοο.

Εκτός Ηνωμένων Πολιτειών και Καναδά, η ταινία είχε έσοδα $106 εκατομμύρια από 37 αγορές κατά το πρώτο Σαββατοκύριακο προβολής, φτάνοντας στην κορυφή του box office όλων αυτών των αγορών εκτός των Πορτογαλίας, Τουρκίας και Βιετνάμ. Τα έσοδα από τις IMAX προβολές κατά το πρώτο Σαββατοκύριακο προβολής ανήλθαν στα $5 εκατομμύρια. Επίσης, η ταινία ξεπέρασε τα έσοδα της πρώτης ταινίας στο αντίστοιχο διάστημα κυκλοφορίας σε όλες τις αγορές πλην του Βελγίου. Κατά το δεύτερο Σαββατοκύριακο προβολής, η ταινία βρέθηκε στην κορυφή του box office σε Νότια Κορέα, Κίνα και Ρωσία, ενώ είχε το μεγαλύτερο άνοιγμα για ταινία του MCU στην Αυστρία, το δεύτερο μεγαλύτερο άνοιγμα σε Αυστραλία ($11.8 εκατομμύρια), Ολλανδία ($500,000), Γερμανία ($9.3 εκατομμύρια) και Ηνωμένο Βασίλειο ($16.9 εκατομμύρια), και το τρίτο μεγαλύτερο άνοιγμα σε Νέα Ζηλανδία ($400,000), Ιταλία ($1.4 εκατομμύρια) και Ρωσία ($11.6 εκατομμύρια). Το άνοιγμα σε Νέα Ζηλανδία και Ολλανδία ήταν επίσης το μεγαλύτερο για ταινία του 2017 στην κάθε χώρα, ενώ σε Γερμανία και Ηνωμένο Βασίλειο το δεύτερο μεγαλύτερο. Στη Νότια Κορέα, είχε το μεγαλύτερο άνοιγμα ημέρας ($3.3 εκατομμύρια) και το δεύτερο μεγαλύτερο άνοιγμα Σαββατοκύριακου ($13.3 εκατομμύρια) του 2017, με το δεύτερο να ξεπερνάει τα συνολικά έσοδα που είχε στη χώρα η πρώτη ταινία. Επίσης, είχε το μεγαλύτερο άνοιγμα ημέρας για τον μήνα Μάιο και το τρίτο μεγαλύτερο άνοιγμα ημέρας για ταινία του MCU. Στην Ουκρανία, η ταινία είχε το δεύτερο μεγαλύτερο άνοιγμα όλων των εποχών, ενώ στο Πουέρτο Ρίκο είχε το μεγαλύτερο άνοιγμα για IMAX προβολές. Ακόμα περισσότερες αγορές είδαν τα έσοδα της ταινίας *Φύλακες 2* να ξεπερνούν τα συνολικά έσοδα της πρώτης ταινίας κατά το τρίτο Σαββατοκύριακο προβολής, με την Κίνα να ακολουθεί κατά το τέταρτο Σαββατοκύριακο προβολής. Το επόμενο Σαββατοκύριακο, τα διεθνή έσοδα της ταινίας ($451.1 εκατομμύρια) ξεπέρασαν τα συνολικά διεθνή έσοδα της πρώτης ταινίας ($440 εκατομμύρια). Οι τρεις διεθνείς αγορές με τα περισσότερα έσοδα ήταν η Κίνα ($99.3 εκατομμύρια), το Ηνωμένο Βασίλειο ($51.3 εκατομμύρια) και η Γερμανία ($28 εκατομμύρια).

### Κριτικές
Η σελίδα συλλογής κριτικών Rotten Tomatoes δίνει στην ταινία ποσοστό αποδοχής 85% με μέσο όρο βαθμολογία 7,3/10, βασισμένα σε 424 κριτικές. Στο τμήμα ομοφωνίας της σελίδας αναφέρεται: «Η γεμάτη δράση πλοκή της ταινίας *Φύλακες του Γαλαξία 2*, τα εκθαμβωτικά οπτικά και το ασεβές χιούμορ της αθροίζονται σε μία συνέχεια που είναι σχεδόν το ίδιο διασκεδαστική—αν όχι εξίσου συναρπαστικά φρέσκια—όσο και η προκάτοχός της». Η σελίδα συλλογής Metacritic δίνει στην ταινία 67/100 βασισμένο σε 48 κριτικές, με την ένδειξη «γενικά θετικές κριτικές». Σε ψηφοφορία κοινού από την εταιρία ερευνών CinemaScore, η ταινία έλαβε μέσο βαθμό «A» σε μία κλίμακα από το A+ μέχρι το F, ενώ η εταιρία ερευνών PostTrak ανέφερε πως το 93% του δείγματος της έρευνας που παρακολούθησε την ταινία της έδωσε θετική βαθμολογία, ενώ το 77% «σίγουρα θα την πρότεινε».

Ο Όουεν Γκλέιμπερμαν από το περιοδικό *Variety* αποκάλεσε την ταινία «μια εξωφρενική και πνευματώδη συνέχεια, φτιαγμένη με την ίδια φιλική βιρτουόζικη θαμπάδα... και απλά αρκετά υποχρεωτική για να είναι πολύ καλή». Σημείωσε επίσης πως «αυτή τη φορά μπορείς να αισθανθείς το πόσο σκληρά προσπαθεί [ο Γκαν] να ψυχαγωγήσει. Ίσως λίγο πολύ σκληρά». Γράφοντας για το περιοδικό *[[Rolling Stone]]*, ο Πίτερ Τράβερς περιέγραψε την ταινία ως μία «έκρηξη» και τη βαθμολόγησε με 3/4, επαινώντας την για τον τόνο και το κέφι της, το soundtrack και τους χαρακτήρες της. Σημείωσε ωστόσο πως «η ταινία *Φύλακες 2* δεν μπορεί να φτάσει την αιφνιδιαστική ευχάριστη έκπληξη της προκατόχου της...[αλλά] η συνέχεια, ενώ είναι παραγεμισμένη με ψηφιακά οπτικά εφέ, δεν έχασε την αγάπη της για εμπνευσμένη τρέλα». Ο Ρίτσαρντ Ρόπερ από την εφημερίδα *Chicago Sun-Times* βαθμολόγησε επίσης την ταινία με 3/4, αποκαλώντας την όχι «τόσο διασκεδαστική, όχι τόσο έξυπνη, όχι τόσο φρέσκια όσο η πρώτη—αλλά εξακολουθεί να έχει μια φωτεινή και λαμπερή και γλυκιά αίσθηση». Ο Ρόπερ συνέχισε λέγοντας: «ακόμα και με όλη την ανοησία και όλη την κακοήθεια, οι Φύλακες μπορούν να σε συγκινήσουν προκαλώντας σου έναν κόμπο στον λαιμό», ενώ επαίνεσε το καστ και ειδικά τον Ρούκερ, αναφερόμενος σε αυτόν ως «ένας από τους καλύτερους ρόλους στην ταινία». Στην κριτική του για την ιστοσελίδα *RogerEbert.com*, ο Μπράιαν Ταλερίκο βαθμολόγησε κι αυτός την ταινία με 3/4 περιγράφοντάς την ως «ένα διεξοδικά απολαυστικό καλοκαιρινό blockbuster» το οποίο δεν παίρνει τον εαυτό του στα σοβαρά, αποφεύγοντας «πολλά από τα ελαττώματα της πρώτης ταινίας και [κάνοντας] αρκετά πράγματα καλύτερα. Είναι διασκεδαστική, έξυπνη και μία εξαιρετική έναρξη για την κινηματογραφική καλοκαιρινή περίοδο».

Βαθμολογώντας επίσης την ταινία με 3/4, η Σάρα Στιούαρτ από την εφημερίδα *New York Post* ένιωσε πως η ταινία ήταν υπερφορτωμένη, αλλά «η ανάλαφρη προσέγγιση του Γκαν κάνει αυτό το θέμα να μοιάζει εκπληκτικά μικρό» και «τουλάχιστον είναι γεμάτη με χαρά». Επαινώντας τον τόνο και τις αναφορές στη δεκαετία του 1990, οι οποίες έδωσαν στην ταινία μία αίσθηση διασκέδασης, η Στιούαρτ αποκάλεσε τους *Φύλακες 2* ένα «αντίδοτο στους ζοφερούς υπερήρωες». Ο Μάικλ Ο'Σάλιβαν από την εφημερίδα *[[The Washington Post]]* βαθμολόγησε την ταινία με 4/4, επαινώντας την ως «πιο αστεία, πιο τρελή και πιο συγκινητική» σε σχέση με την πρώτη ταινία. Ο Ο'Σάλιβαν θεώρησε πως η ταινία απέφυγε τα συνήθη προβλήματα που αντιμετωπίζουν οι συνέχειες, με το να κτίσει μία συνέχεια πάνω στην πρώτη ταινία παρά να την επαναλάβει. Επεσήμανε επίσης τη χρήση της μουσικής, καθώς και τα «εκθαμβωτικά» οπτικά εφέ καθ'όλη τη διάρκεια της ταινίας, περιγράφοντάς τα ως «μία υπενθύμιση, μία ένδειξη πως το καλοκαίρι είναι εδώ και ίσως να μην είναι τελικά τόσο άσχημο». Ο Μπράιαν Λόουρι, γράφοντας για τη σελίδα *[[CNN|CNN.com]]*, επέκρινε τη δεύτερη πράξη της ταινίας και τον κακό της, αλλά θεώρησε πως τα πήγε καλύτερα συγκριτικά με άλλες συνέχειες της Marvel με τη δυνατή έναρξή της και το τέλος, αλλά και την «καλοπροαίρετη ενέργειά της», λέγοντας: «τελικά μοιράζεται αρκετά με το κεντρικό της κουιντέντο—από το να το βάλει να κάνει απλά τη δουλειά, ακόμα και αν το ταξίδι από το ένα σημείο στο άλλο μπορεί να είναι κάπως ασύνδετο και ακατάστατο». Ο Κρίστοφερ Ορ από το περιοδικό *The Atlantic* ένιωσε πως η ταινία δεν ήταν αντάξια της προκατόχου της, ειδικά εξαιτίας των πιο βαριών θεμάτων της, ενώ θεώρησε πως ο Ράσελ ήταν «μία λανθασμένη επιλογή» για τον συγκεκριμένο ρόλο. Ωστόσο, το υπόλοιπο καστ, το soundtrack και το χιούμορ ήταν αρκετά καλά για εκείνον, με αποτέλεσμα να δώσει μία θετική κριτική στο σύνολό της.

Ο Τοντ ΜακΚάρθι από το περιοδικό *[[The Hollywood Reporter]]* είπε: «Η ταινία *Φύλακες του Γαλαξία 2* είναι σαν να ανεβαίνεις δεύτερη φορά σε τρενάκι, το οποίο αν και ήταν πραγματική απόλαυση την πρώτη φορά, τώρα που το έχεις ξαναζήσει δεν σε κάνει να αισθάνεσαι το ίδιο». Ο Κένεθ Τουράν από την εφημερίδα *[[Los Angeles Times]]* ήταν θετικός απέναντι στο soundtrack και την επιλογή των ηθοποιών, ειδικά του Ράσελ, αλλά ένιωσε πως ο Γκαν προσπαθούσε πάρα πολύ να ξαναπιάσει τη μαγεία της πρώτης ταινίας και πως η αυξημένη χρήση των οπτικών εφέ και η υπερβολική δράση καταλήγουν να είναι κουραστικά. Κλείνοντας αναφέρει: «Υπάρχουν αρκετά πράγματα που σου θυμίζουν την πρώτη ταινία *Φυλάκων* κάνοντας τη συνέχεια μία αποδεκτή εμπειρία, [αλλά μοιάζει] λιγότερο ανεξάρτητη και περισσότερο σαν απλά άλλη μία παραγωγή της Marvel». Η Μανόλια Ντάργκις από την εφημερίδα *[[The New York Times]]* είπε πως η ταινία «σίγουρα έχει πράγματα που ελκύουν, αλλά τα περισσότερα είναι οπτικά εφέ παρά μέρος της αφήγησης». Επίσης, ένιωσε πως ο Γκαν προσπαθούσε πάρα πολύ, ενώ βρήκε κάποια στοιχεία της συνέχειας να είναι πολύ σοβαρά, ακόμα κι αν ο Ράσελ το ισορροπούσε όλο αυτό με μία αναγκαία «αβίαστη χαλαρότητα». Ο Άντονι Λέιν από το περιοδικό *[[The New Yorker]]* ένιωσε πως από τη στιγμή που εμφανίστηκε για πρώτη φορά ο Ίγκο, η ταινία άρχισε να πάσχει από «την κατάρα του παρασκηνίου» και πως «το σημείο όπου η ταινία, η οποία κινείτο πολύ όμορφα, γέμισε με ηλιθιότητα και ζωντάνια και άρχισε να φλυαρεί» ήταν όταν αποκαλύφθηκε η επιθυμία του Ίγκο. Ο Λέιν κατέληξε: «Ας ελπίσουμε πως οι *Φύλακες 3* θα ξαναπιάσουν τον ρυθμό της πρώτης ταινίας και δε θα καταλήξουν να γίνουν η πιο ακριβή συνεδρία ομαδικής θεραπείας του σύμπαντος».

### Διακρίσεις

## Μέλλον
### Συνέχεια

Μία συνέχεια με τίτλο *Φύλακες του Γαλαξία 3* κυκλοφόρησε στις 5 Μαΐου 2023, με τον Γκαν να επιστρέφει και πάλι ως σεναριογράφος και σκηνοθέτης. Οι Πρατ, Σαλντάνα, Μπατίστα, Ντίζελ, Κούπερ, Γκίλαν, Κλεμεντιέφ και Σον Γκαν επαναλαμβάνουν τους ρόλους τους, ενώ στο καστ προστίθεται και ο Γουίλ Πούλτερ στον ρόλο του Άνταμ Γουόρλοκ.

### ''I Am Groot''

Τον Δεκέμβριο του 2020, ανακοινώθηκε μία animated σειρά ταινιών μικρού μήκους με τίτλο *I Am Groot*, η οποία θα επικεντρωνόταν στο Μωρό Γκρουτ και θα κυκλοφορούσε στην πλατφόρμα του Disney+. Ο Ντίζελ επαναλαμβάνει τον ρόλο του, ενώ και οι πέντε ταινίες μικρού μήκους κυκλοφόρησαν στις 10 Αυγούστου 2022.

## Σημειώσεις

## Παραπομπές


## Εξωτερικοί σύνδεσμοι
* 
* 
* Φύλακες του Γαλαξία 2 στο Disney+
* Το σενάριο της ταινίας 

Κατηγορία:Ταινίες του 2017
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2010
Κατηγορία:Αμερικανικές κωμικές ταινίες δράσης
Κατηγορία:Αμερικανικές ταινίες δράσης - επιστημονικής φαντασίας
Κατηγορία:Αμερικανικές κωμικές ταινίες επιστημονικής φαντασίας
Κατηγορία:Ταινίες σίκουελ
Κατηγορία:Φύλακες του Γαλαξία (σειρά ταινιών)
Κατηγορία:Ταινίες γυρισμένες στην Ατλάντα
Κατηγορία:Ταινίες της Τρίτης Φάσης του Κινηματογραφικού Σύμπαντος της Marvel
Κατηγορία:Ταινίες σε σκηνοθεσία Τζέιμς Γκαν
Κατηγορία:Αμερικανικές ταινίες με υπερήρωες
Κατηγορία:Ταινίες IMAX
Κατηγορία:Ταινίες βασισμένες σε κόμικς της Marvel
Κατηγορία:Ταινίες της Marvel Studios
Κατηγορία:Ταινίες σε παραγωγή Κέβιν Φάιγκι
Κατηγορία:Κωμικές ταινίες με υπερήρωες